Delavnica digitalnega marketinga
2022-02-03 12:00 - 15:00 (Europe/Ljubljana) | Spletni dogodek – Podjetniški inkubator Krško, CKŽ 44, Krško, 8270, Slovenija
V sklopu rednih aktivnosti Podjetniškega inkubatorja Krško, izvajamo različne izobraževalne vsebine. Vabimo vas, da se nam pridružite na brezplačnem in zelo aktualnem spletnem dogodku
Delavnica digitalnega marketinga
v četrtek, 3. februarja 2022, s pričetkom ob 12. uri

Vsebina delavnice

Raziskava trga in opredelitev ciljnih skupin
Digitalni marketing in družabna omrežja
Vsebina in oglaševanje na družabnih omrežjih

Udeleženci se bodo seznanili s postopki raziskave trga, konkurence in segmentacije kupcev. Spoznali bodo pomembnost natančnega poznavanja ciljnega občinstva, osnovne pojme digitalnega marketinga, vrste in strategije. Spoznali bodo primere uspešnih objav, različne formate objav, vrste objav in pomen hashtagov, A/B testiranja in delovanje remarketinga.
Seznanili se bodo z različnimi družabnimi omrežji in marketingom na družabnih omrežjih ter z orodji Google Ads, Trends in Analytics. Udeleženci bodo prejeli usmeritve za ustvarjanje uspešne vsebine na družabnih omrežjih in spoznali načine za povečanje dosega objav. Seznanili se bodo s FB orodji za ustvarjanje vsebin, oglaševanje in prodajo. Naučili se bodo ustvariti oglaševalsko kampanjo in brati statistične podatke (insights).
Cilj delavnice je, da udeleženci spoznajo osnovne in napredne načine ustvarjanja in oglaševanja vsebin na družabnih omrežjih. Po delavnici bodo lahko samostojno pripravljali vsebine, zasnovali digitalne marketinške kampanje in ustvarjali promocije. Delavnica je namenjena podjetnikom, start-upom, skrbnikom profilov na družabnih omrežjih in vsem, ki bi se želeli naučiti ustvarjanja vsebin z velikim dosegom (organskim in promocijo).

O izvajalki
Predavateljica Maja Šetinc je strokovnjakinja za komuniciranje in marketing pri podjetju MAIA MEDIA. Na tem področju je aktivna že od študentskih let, ko je poleg študija Komuniciranja in medijev ter Slovenistike pridobivala tudi praktično znanje in se dodatno samoizobraževala. Kot strokovnjakinja za družabna omrežja skrbi za digitalne kampanje naročnikov, pripravlja besedila in grafike ter daljša marketinška in PR sporočila.
Ima večletne izkušnje s postavljanjem strategij nastopa na družabnih omrežjih za startupe ter pripravljanjem vsebin za korporacije. Znanje in izkušnje, ki jih je pridobila pri delu, deli tudi na praktično zastavljenih delavnicah. Med strankami, s katerimi redno sodeluje, so podjetja DS Smith, Micro Team, Run-Tiger, BP Vision, Adrema, zavodi ZPTM, MC Krško in društvo Šola zdravja.
Spletna stran podjetja MAIA MEDIA: https://maia-media.si/
Maja Šetinc na Linkedinu: https://www.linkedin.com/in/maja-setinc/

Gradivo delavnice

Spletni seminar "GRADBENA ZAKONODAJA" - NA VOLJO TUDI GRADIVO !
2022-03-08 09:00 - 12:00 | digitalna oblika
NE PREZRITE – na voljo je tudi gradivo z delavnice.
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022,
v organizaciji SPOT svetovanje Posavje – CPT Krško in izvajalca OOZ Brežice, vas vljudno vabimo
na brezplačni spletni seminar
GRADBENA ZAKONODAJA
(bistvene spremembe glede na novi Gradbeni zakon)
ki bo v torek, 8. marca 2022, s pričetkom ob 9. uri.
Decembra 2021 je bil sprejet novi Gradbeni zakon (GZ-1), ki se bo pričel uporabljati 1. 6. 2022. Novi zakon prinaša kar nekaj novosti in sprememb v primerjavi z zakonom iz leta 2018.
Na seminarju bomo obravnavali predvsem zakonska določila in tiste spremembe, ki se nanašajo na delo izvajalcev del in njihove obveznosti.
PROGRAM:

Pregled splošnih zakonskih sprememb
Bistvene zahteve za objekte, ki jih določa zakon
Pogoji za izvajalce del
Obrazložitev pojmov vodja gradnje in vodja del ter njihove vloge
Kdo vse se mora vpisati v imenik vodij del in pogoji za vpis
Obveznosti in naloge izvajalcev del na gradbiščih
Kaj prinaša podaljšano prehodno obdobje za izvajalce del, ki, ki so bili registrirani pred 1.6.2018
Kaj je smiselno urediti še v času trajanja trenutno veljavnega zakona
Kaj lahko počaka na uveljavitev novih zakonskih določil po GZ-1
Druge pomembne teme iz gradbenih predpisov
Praktični primeri v zvezi z registracijo dejavnosti, pridobitvijo obrtnega dovoljenja in vpisom v imenik
Odgovori na vprašanja

Predavatelj: Janko Rozman inž.gradb., spec. managementa, sekretar sekcij na Obrtno-podjetniški zbornici Slovenije. Poklicno pot je začel kot obračunski tehnik in v nadaljevanju kot vodja gradbišč ter vodja projektov v enem od večjih gradbenih podjetij. Zadnji dve desetletji pa je zaposlen v OZS, kot sekretar sekcij na gradbenem področju.
Udeležba na seminarju je brezplačna in dostopna vsem, ki se boste prijavili, prvenstveno je namenjena MSP-jem. Udeleženci prejmejo gradivo v e-obliki. Trajal bo 4 šolske ure.
Seminar bo izveden v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: slavica.kostevc@ozs.si, karmen.levak@cptkrsko.si ali mateja.jurecic@cptkrsko.si. Prijave sprejemamo do vključno ponedeljka, 7. marca 2022, do 10.ure.
Vsi prijavljeni boste po e-pošti prejeli link – povezavo na spletni seminar preko katere se boste priključili (pridružili). Vsi prejmete po elektronski pošti navodila za sodelovanje in udeležbo na seminarju. Sodelovanje na seminarju, kot poslušalec je enostavno za to potrebujete le računalnik in internetno povezavo.
Vljudno vabljeni!
Center za podjetništvo in turizem Krško

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica na tematiko poročanja o odpadkih in embalaži - NA VOLJO TUDI GRADIVO !
2022-03-11 10:00 - 12:30 | digitalna oblika
NE PREZRITE – na voljo je tudi gradivo z delavnice.
V okviru točke SPOT svetovanje Posavje skupaj s partnerjem GZS Posavsko gospodarsko zbornico organiziramo in vabimo na delavnico
»Obvezna oddaja Poročila o nastalih odpadkih in ravnanju z njimi in Poročila o količini embalaže, ki je bila dana v promet ali uporabljena v letu 2021«,
ki bo potekala v virtualni (spletni) obliki
v petek, 11. marca 2022, od 10. do 12.15 ure.
Izvirni povzročitelj, zbiralec in/ali predelovalec odpadkov je obvezan oddati Poročilo o nastalih odpadkih in ravnanju z njimi, zbiranju oz. obdelavi in sicer lahko poročilo predloži pisno ali elektronsko, zbiralec in obdelovalec pa samo elektronsko s pomočjo informacijskega sistema IS-odpadki. Pravilnost podatkov pri poročanju temelji na pravilno izpolnjenih evidenčnih listih v aplikaciji IS-Odpadki.
Na podlagi Uredbe o embalaži in odpadni embalaži mora proizvajalec in/ali »embaler« in/ali pridobitelj embaliranega blaga izbrani Družbi za ravnanje z embalažo štirikrat letno v elektronski obliki poročati podatke o embalaži, dani na trg v RS, oziroma neposredno ministrstvu, če gre za individualni sistem zbiranja odpadne embalaže.
ROK za OBVEZNO poročanje je 31. 3. 2022.
Vsebina:

Seznanitev z zakonodajo s področja ravnanja z odpadki in ravnanja z embalažo in odpadno embalažo, skupne točke
Zahteve in obveznosti s področja ravnanja z odpadki (oddajanje in prepuščanje odpadkov, evidenčni listi, vodenje evidence, …)
Pojasnila, navodila in obveznosti poročanja o odpadkih, če ste izvirni povzročitelj, zbiralec ali obdelovalec odpadkov
Razlika med komunalno in ne-komunalno embalažo in komu jo oddamo ali prepustimo
Kdo je proizvajalec embalaže, primeri
Dajanje embalaže na trg, primeri
Poročanje o embalaži dani na trg, primeri poročanja iz prakse (kdo poroča, kaj poroča, komu ni potrebno poročati)
Roki za oddajo poročil
Odgovori na vprašanja

Delavnica je namenjena odgovornim osebam za ravnanje z odpadki, pooblaščencem za varstvo okolja, vodjem in strokovnim sodelavcem v nabavi, logistiki, ekologiji, razvoju in komerciali, pa tudi vodstvenim osebam v vseh proizvodnih in storitvenih podjetjih, ki ste »embalerji«, pridobitelji blaga ter proizvajalci in pridobitelji servisne embalaže.
O predavateljici:
POLONCA POLJANEC PERIČ je ustanoviteljica in vodja podjetje Environ d.o.o., ki opravlja svetovanje s področja varstva okolja. Je diplomirana inženirka kemije in je 17 let, kot inšpektorica za okolje na Inšpektoratu RS za okolje in prostor, opravljala inšpekcijski nadzor nad izvajanjem oziroma spoštovanjem zakonov ter drugih okoljevarstvenih, naravovarstvenih in vodovarstvenih predpisov. Strankam nudi pomoč pri pridobivanju okoljevarstvenih dovoljenj in soglasij, opravlja ocene stanja v podjetjih, ugotavlja skladnost z zakonodajo s področja varstva okolja in predlaga rešitve, jih pripravlja na inšpekcijske preglede in izdeluje ter pridobiva zahtevano dokumentacijo. Njeno vodilo je, da lahko skupaj spreminjamo okolje na bolje. Poleg kvalitetne in strokovne podpore, pa svoje znanje predaja tudi na različnih izobraževanjih in delavnicah z različnih področij varstva okolja.
Udeležba je brezplačna z obvezno predhodno prijavo.
Dodatne informacije: GZS Posavska gospodarska zbornica, Krško, T: 07 4901060, E: posavska.gz@gzs.si
Prijave sprejemamo do srede, 9. 3. 2022 preko spletne prijavnice.
Vljudno vabljeni!
Center za podjetništvo in turizem Krško

Naložbo sofinancirata Republika Slovenija in Evropska unija iz Evropskega sklada za regionalni razvoj

Delajmo pametneje, ne več!
2022-03-16 12:00 - 15:00 | Spletni dogodek – Podjetniški inkubator Krško, CKŽ 44, Krško, 8270, Slovenija
V sklopu rednih aktivnosti Podjetniškega inkubatorja Krško, izvajamo različne izobraževalne vsebine.
Vabimo vas, da se nam pridružite na brezplačni in zelo aktualni spletni delavnici
Delajmo pametneje, ne več!
v sredo, 16. marca 2022, s pričetkom ob 12. uri
Delavnica organizacije časa in uravnavanja dela ter zasebnega življenja.
VSEBINA DELAVNICE
Imate pogosto občutek, da je dan preprosto prekratek? Imate občutek, da delate po cele dneve, ob koncu dneva pa »nimati nič za pokazati«? Se zalotite, da ne zmorete opraviti vsega, kar ste si zadali, ali pa vam na koncu dneva zmanjka energije in časa zase oz. za bližnje?
Ne bi bilo dobro razviti sistem, ki vam bo omogočal lažje in učinkovito upravljanje z obveznostmi, hkrati pa si vzeti tudi čas zase? Pri upravljanju časa gre za navade. Navade pa je možno razviti, spremeniti in optimizirati.
Na delavnici boste:

Spoznali smisel organiziranja časa
Pridobili uporaben in obvladljiv sistem za organizacijo svojega dela
Vadili tehniko določanja ciljev po matriki Nujno/Pomembno
Spoznali nekaj pristopov določanja prioritet
Razvili tehnike za večjo učinkovitost pri delu
Določali SMART cilje
Ozavestili pomembnost ravnotežja med življenjem in delom
Pridobili vpogled v širšo sliko svojega poslanstva

O IZVAJALKI:
Anamarija Bogolin je magistrica psihologije, ki ima s področja psihologije dela večletne izkušnje. Že zelo zgodaj je vedela, da si želi delati z in med ljudmi, kar jo je tudi pripeljalo na študij psihologije. Tam je hitro ugotovila, da se najbolje znajde na področju psihoedukacije in psihodiagnostike, zato je na tem področju aktivna že od študentskih let. Bila je urednica spletne strani »Psihologija dela«, psihologinja na kadrovskem področju ter izvajalka različnih izobraževanj in delavnic, danes pa je zaposlena pri podjetju Plus Rešitve iz Brežice, kjer v okviru podpore podjetjem pri razvoju zaposlenih izvaja delavnice komunikacije, upravljanja s stresom, organizacije, osebnostnega razvoja ipd.
Gradivo za delavnico – Delajmo pametneje, ne več!

Vabljeni k prijavi na brezplačni dogodek, ki bo potekal preko ZOOM aplikacije.
Izpolnite spodnji obrazec.

Ime in priimek:

Vaš GSM:

Vaš E-naslov:

Strinjam se s politiko varovanja osebnih podatkov CPT Krško in dovoljujem Podjetniškemu inkubatorju Krško, da moje podatke uporablja za namene pošiljanja e-novic in vabil na njihove dogodke.

×

Zavedanje o energijah na poti uspeha
2022-03-31 10:00 - 13:00
V sklopu rednih aktivnosti Podjetniškega inkubatorja Krško, izvajamo različne izobraževalne vsebine.
Vabimo vas, da se nam pridružite na brezplačni aktualni delavnici
Zavedanje o energijah na poti uspeha
Program delavnice:
Kolikokrat se resnično vprašamo, ko smo na poslovni poti, ali je naše delovanje v skladu z našim poslanstvom? Ali se zavedamo kako pomembna je naša lastna energija in energija okolja za doseganje podjetniških ciljev?
V strnjeni triurni delavnici vas bomo s preprostimi in praktičnimi vajami popeljali v ozadje nevidnih energij ter se dotaknili izzivov na podjetniški poti. Tehnike in koristni nasveti, ki se jih bomo naučili, so uporabni tako v poslovnem, kot zasebnem življenju.
Delavnica vsebuje naslednje sklope:

Spoznaj svojo moč in potenciale ter ju uporabi v podjetništvu
Prepoznaj notranjo srčno željo na podjetniški poti
Pridobi podporo podzavesti
Zaupaj sebi, svoji viziji in sprejmi odgovornost
Odstrani ovire za lahkotnejšo pot do poslovnega cilja
Opusti stare navade in dopuščaj spremembe

Predavateljica Irena Šafer, je terapevtka naravnega zdravljenja, reikistka, regresoterapevtka in medij, po formalni izobrazbi pa diplomirana ekonomistka.
Pri svojem delu s sočutjem, srčnostjo in najglobljim spoštovanjem do vsakega posameznika ter dolgoletnimi izkušnjami, intuicijo in znanjem celostno pristopa k ozaveščanju, vzpostavitvi ravnovesja, podpori pri zdravljenju in osebnostni rasti oseb, ki poiščejo njeno pomoč.
Bogati jo več kot desetletje dolga pot raziskovanja in sodelovanja s številnimi avtorji, izvajalci ter različnimi terapevti. Praktična in teoretična znanja je pridobila s področja biorgonomije, karmične diagnostike, šamanizma, Bachovih esenc, I chinga, zdrave prehrane, kvantnih tehnik, upravljanja prek sreče po nauku G G ter s šolanjem v Novi šoli pod mentorstvom Bebe Splichal. Izkušnje ima tudi kot predavateljica in vodja delavnic.
Vabljeni k prijavi na brezplačni dogodek, ki bo potekal v ŽIVO, v prostorih Podjetniškega inkubatorja Krško.
Izpolnite spodnji obrazec.

Ime in priimek:

Vaš GSM:

Vaš E-naslov:

Strinjam se s politiko varovanja osebnih podatkov CPT Krško in dovoljujem Podjetniškemu inkubatorju Krško, da moje podatke uporablja za namene pošiljanja e-novic in vabil na njihove dogodke.

×

Delavnica: Instagram in Facebook
2022-04-21 12:00 - 15:00 | Spletni dogodek – Podjetniški inkubator Krško, CKŽ 44, Krško, 8270, Slovenija
V sklopu rednih aktivnosti Podjetniškega inkubatorja Krško, izvajamo različne izobraževalne vsebine. Vabimo vas, da se nam pridružite na brezplačnem in zelo aktualnem spletnem dogodku

Delavnica: Instagram in Facebook
v četrtek, 21. aprila 2022, s pričetkom ob 12. uri
Družabni omrežji Instagram in Facebook sta med najpomembnejšimi kanali digitalnega marketinga. Spoznali boste primere uspešnih objav, različne formate objav, vrste objav in pomen hashtagov, A/B testiranja in delovanje remarketinga. Osredotočili se bomo na ustvarjanje uspešne vsebine na teh dveh družabnih omrežjih in spoznali načine za povečanje dosega objav. Podrobneje bomo pogledali Facebook in Instagram orodja za ustvarjanje vsebin, oglaševanje in prodajo. Naučili se boste ustvariti oglaševalsko kampanjo, spremljati in brati statistične podatke (insights). Poleg usmeritev in napotkov pri pripravi tekstov boste spoznali tudi orodje Canva za pripravo grafik.

Cilj delavnice je, da udeleženci spoznajo osnovne in napredne načine ustvarjanja in oglaševanja vsebin na družabnih omrežjih Facebook in Instagram. Po delavnici bodo lahko samostojno pripravljali vsebine, zasnovali digitalne marketinške kampanje in jih uspešno izpeljali. Delavnica je namenjena podjetnikom, start-upom, skrbnikom profilov na družabnih omrežjih in vsem, ki bi se želeli naučiti ustvarjanja vsebin z velikim dosegom (organskim in promocijo). Za lažjo izvedbo delavnice je zaželeno, da imajo udeleženci pri sebi računalnike za delo.

O izvajalki

Predavateljica Maja Šetinc je strokovnjakinja za komuniciranje in marketing pri podjetju MAIA MEDIA. Na tem področju je aktivna že od študentskih let, ko je poleg študija Komuniciranja in medijev ter Slovenistike pridobivala tudi praktično znanje in se dodatno samoizobraževala. Kot strokovnjakinja za družabna omrežja skrbi za digitalne kampanje naročnikov, pripravlja besedila in grafike ter daljša marketinška in PR sporočila.

Ima večletne izkušnje s postavljanjem strategij nastopa na družabnih omrežjih za startupe ter pripravljanjem vsebin za korporacije. Znanje in izkušnje, ki jih je pridobila pri delu, deli tudi na praktično zastavljenih delavnicah. Med strankami, s katerimi redno sodeluje, so podjetja DS Smith, Micro Team, Run-Tiger, BP Vision, Adrema, zavodi ZPTM, MC Krško in društvo Šola zdravja.

Spletna stran podjetja MAIA MEDIA: https://maia-media.si/

Maja Šetinc na Linkedinu: https://www.linkedin.com/in/maja-setinc/

Gradivo delavnice

Ime in priimek:

Vaš GSM:

Vaš E-naslov:

Strinjam se s politiko varovanja osebnih podatkov CPT Krško in dovoljujem Podjetniškemu inkubatorju Krško, da moje podatke uporablja za namene pošiljanja e-novic in vabil na njihove dogodke.

×

Webinar "Posebnosti pogodb o zaposlitvi s poudarkom na pogodbi po nastanku invalidnosti delavca" - NA VOLJO JE TUDI GRADIVO!
2022-06-01 11:00 - 13:30
NE PREZRITE – na voljo je tudi gradivo z delavnice.
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk v organizaciji SPOT svetovanje Posavje – CPT Krško in izvajalca Območne obrtno-podjetniške zbornica Sevnica vas vabimo na brezplačno delavnico
“Posebnosti pogodb o zaposlitvi s poudarkom na pogodbi po nastanku invalidnosti delavca”
v sredo, 1. junija 2022, od 11. do 13.30 ure, preko spletne povezave
PROGRAM DELAVNICE:
Obvezne kadrovske evidence in predvidene spremembe
Pogodba o zaposlitvi za določen čas

razlogi za sklenitev pogodbe o zaposlitvi za določen čas
omejitve pri sklepanju pogodbe o zaposlitvi za določen čas
določitev sorazmernega dela letnega dopusta in regresa
prenehanje pogodbe o zaposlitvi za določen čas
odpravnina ob prenehanju pogodbe o zaposlitvi za določen čas

Pogodba o zaposlitvi s krajšim delovnim časom
Pogodba o zaposlitvi po nastanku invalidnosti

sodelovanje delodajalca v invalidskem postopku
pravna sredstva zoper odločbo o invalidnosti
možnosti delodajalca po nastanku invalidnosti delavca
zagotovitev ustreznega dela po nastanku invalidnosti
pogodba o zaposlitvi po nastanku invalidnosti
nezmožnost zagotavljanja ustreznega dela
postopek odpovedi pogodbe o zaposlitvi iz razloga invalidnosti
komisija za ugotovitev podlage za odpoved pogodbe o zaposlitvi
postopek odpovedi pogodbe o zaposlitvi invalidu iz poslovnega razloga
pravice in obveznosti v primeru odpovedi iz poslovnega razloga ali razloga invalidnosti
kvotni sistem zaposlovanja invalidov

Diskusija in odgovori na vprašanja udeležencev
PREDAVATELJICA: Nina Ličar, univ. dipl. pravnica, je samostojna strokovna sodelavka pravnica pri Združenju delodajalcev obrti in podjetnikov Slovenije in je tudi predstavnica delodajalcev v delovnih in pogajalskih skupinah za aktualno delovnopravno zakonodajo ter ima dolgoletne izkušnje pri sodnem zastopanju delodajalcev na področju delovnega prava, socialne varnosti in civilnega prava. Je tudi avtorica brezplačnega priročnika delovnopravnih vsebin »Delodajalci v obrti in podjetništvu sprašujejo«.
DELAVNICA JE NAMENJENA malim in srednjim podjetjem, samostojnim podjetnikom ter potencialnim podjetnikom, predvsem iz Posavja.
PRIJAVE: Delavnica bo izvedena v spletni (virtualni) obliki, zato je OBVEZNA elektronska prijava preko e-pošte, ki jo pošljite na anita.pecnik@ozs.si, karmen.levak@cptkrsko.si ter mateja.jurecic@cptkrsko.si. V njej navedite ime in priimek udeleženca/slušatelja ter naziv in naslov vašega podjetja (obratovalnice) in kontakte. Prijave sprejemamo do vključno 27.5.2022 oz. do zasedenosti kapacitet.
Po prijavi boste prijavljeni na e naslov prejeli povezavo (link), preko katere se boste pridružili v spletno učilnico.
Vljudno vabljeni !

Naložbo sofinancirata Republika Slovenija in Evropska unija iz Evropskega sklada za regionalni razvoj

Webinar "Aktualni in planirani javni razpisi ter vavčer za LCA analizo"
2022-06-14 10:00 - 12:30 | digitalna oblika
V okviru točke SPOT svetovanje Posavje skupaj s partnerjem Obrtno podjetniško zbornico Krško organiziramo in vabimo na aktualno spletno delavnico
»AKTUALNI IN PLANIRANI JAVNI RAZPISI ZA GOSPODARSTVO (PREDVSEM ZA MSP-JE) TER VAVČER ZA LCA ANALIZO”
ki bo potekala v virtualni (spletni) obliki
v torek, 14. junij 2022, ob 10. uri
Možnosti črpanja finančnih sredstev preko javnih razpisov so številna, veliko je tudi nepovratnih sredstev in do katerih so upravičenci MSP-ji (mikro, mala in srednje velika podjetja), vendar je potrebno biti pozoren na pogoje in obveznosti razpisa. Po načrtu za okrevanje in odpornost bodo letos objavljeni številni razpisi, katerih črpanje se bo zaključilo v letu 2026. Prvi razpisi so že bili objavljeni, v marcu je bil objavljen tudi razpis za začetne investicije na obmejnih problemskih območjih (spada tudi občina Kostanjevica na Krki, občina Brežice), do katerega lahko dostopate tudi MSP-ji. Na seminarju vam bomo predstavili aktualne in planirane javne razpise, namenjene predvsem krepitvi produktivnosti, dodane vrednosti in konkurenčnosti gospodarstva.
Tematika:

Predstavitev Načrta za okrevanje in odpornost,
Aktualni javni razpisi za gospodarstvo, predvsem namenjeni mikro, malim in srednje velikim podjetjem (krajša predstavitev razpisov v smislu, kdo so upravičenci, višina sredstev, pogoji prijave, roki prijave…),
Razpisi namenjeni za problemska območja (tudi problemska obmejna območja),
Planirani razpisi letošnjega leta,
Vprašanja in odgovori.

Predavateljica: Sibil Klančar, vodja službe za razvojna sredstva Ministrstva za gospodarski razvoj in tehnologijo.
DODATNA PREDSTAVITEV – VAVČER ZA LCA ANALIZO oz. možnosti sofinanciranja LCA analize preko vavčerja
Po zgornji tematiki bo potekala krajša predstavitev LCA ANALIZE in možnosti njenega sofinanciranje preko VAVČER-ja. Gre za predstavitev LCA analize, zakaj podjetja potrebujejo LCA, kakšne so koristi LCA. LCA analiza življenjskega cikla je metodologija, ki se uporablja za analizo vplivov na okolje izdelka v vseh fazah njegovega življenjskega cikla, običajne faze vključujejo ekstrakcijo surovin, predelavo materiala, proizvodnjo, distribucijo, uporabo in scenarij izteka življenjske dobe. Predstavitev bo izvedla: izr. prof. dr. Rebeka Kovačič Lukman. Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem. Delavnica bo izvedena v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si in posavska.gz@gzs.si ter karmen.levak@cptkrsko.si ali mateja.jurecic@cptkrsko.si. Prijave sprejemamo do vključno petka, 10. junij 2022. Vsi prijavljeni boste po e-pošti prejeli link – povezavo na spletno delavnico preko katere se boste delavnici priključili (pridružili). Sodelovanje na delavnici, kot poslušalec je enostavno za to potrebujete le računalnik z zvočnikom in internetno povezavo. Vljudno vabljeni in dobrodošli! Naložbo sofinancirata Republika Slovenija in Evropska unija iz Evropskega sklada za regionalni razvoj

Poslovna konferenca: Slovenija – Hrvaška, izziv poslovnega okolja
2022-09-14 14:00 - 17:00
V okviru SPOT svetovanje Posavje vas vabimo na poslovno konferenco, ki se bo odvijalo na Mednarodnem obrtnem sejmu v Celju.

Slovensko in hrvaško gospodarstvo na ravni Evrope tvorita le 0,5% BDP, kar pomeni, da se obe gospodarstvi srečujeta z izzivi v novonastali gospodarski situaciji v luči energetske problematike (pomanjkanje energentov, visoke cene…), predlagane rešitve in energetski načrti prihodnosti.

Program na kratko:

Uvod s pozdraviPredstavitev energetske problematike gospodarstva (analitik oz. strokovnjak tega področja)Panel (podjetniki iz Slovenije in Hrvaške)ZaključekPrijave s podatki: ime, priimek in podjetje pošljite na janja.starc@ozs.si. PRIJAVLJENI NA DOGODEK PREJMETE VSTOPNICO.

Naložbo sofinancirata Republika Slovenija in Evropska unija iz Evropskega sklada za regionalni razvoj

Kako preko LinkedIna do večje prepoznavnosti
2022-09-15 13:00 - 17:00
Kako preko LinkedIna do večje prepoznavnosti in 4-ih ali več povpraševanj na teden?

Kako preko LinkedIna do večje prepoznavnosti in 4-ih ali več povpraševanj na teden?

Delavnica o učinkoviti uporabi LinkedIna za podjetja

Imate LinkedIn profil, vendar pa v praksi še niste zaznali, kako natančno bi ga izkoristili v prodajne namene? Prav tako vam ni znano, kako lahko preko LinkedIna pridete do strank iz tujine. Morda ste celo mnenja, da ne deluje. Svojega profila ne posodabljate, se redko povezujete ali pa ga obiščete samo nekajkrat mesečno. Napaka, ki vas lahko stane nešteto poslovnih priložnosti!

Zakaj imate LinkedIn profil?

Predvsem zaradi ”pritiska” kolegov, sodelavcev in poslovnih partnerjev? Vsi vam govorijo, da ga rabite, vendar pa v praksi še niste zaznali, kako natančno bi ga izkoristili v prodajne namene. Morda ste celo mnenja, da ne deluje. Svojega profila ne posodabljate, se redko povezujete ali pa ga obiščete samo nekajkrat mesečno. Napaka, ki vas lahko stane nešteto poslovnih priložnosti!

Kaj lahko pridobite, če postanete aktiven uporabnik LinkedIna?

• 4 ali več prodajnih razgovorov na teden.• Večjo prepoznavnost na lokalnem in/ali na mednarodnem nivoju.• Strateško povezovanje s projektnimi partnerji.• Pridobitev dodatnih finančnih sredstev iz nepovratnih sredstev EU.• Preko LinkedIna lahko poiščete novo zaposlitev ali pa najdete najbolj ustrezen kader za vaše podjetje.• Preko LinkedIna se lahko povežete z investitorji in še in še.

V poplavi delavnic in predavanj na temo LinkedIna, ste najverjetneje tudi sami že obiskali katerega od njih. Dobili ste nekaj uporabnih ”how to” namigov, izbrusili svoj profil ter začeli z aktivnim povezovanjem. Po nekaj dnevih navdušenega povezovanja se je hrup polegel. Oglasili so se črički?!

”Se povezujem s pravimi ljudmi?””Zakaj moje objave všečkajo, a ostanejo ledeno hladni, ko jim predstavim ponudbo?””Kako naj izstopam v poplavi vplivnežev, ki imajo več sledilcev kot ima Slovenija prebivalcev?”

Na delavnici boste dobili veliko praktičnih napotkov, ki jih boste lahko takoj prenesli v prakso:

Kako preko LinkedIna pridobite 4 ali več prodajnih razgovorov na teden?Kako oblikujete svoj osebni profil in profil podjetja, da z njim pridobite pozornost kupcev?Kako oblikujete vsebine, da postanete prepoznaven strokovnjak na svojem področju dela?

Kako preko LinkedIna pridobite stranke iz tujine?Kako na LinkedInu zgradite veliko mrežo relevantnih sledilcev?

Na delavnici ne boste samo sedeli križem rok in poslušali. Skupaj z vami bomo že na sami delavnici razvili strategijo za uspešno predstavljanje vas in vašega podjetja na LinkedInu.

Delavnica je nastala kot posledica bogatih, mednarodnih izkušenj, ki jih imajo zaposleni v zavodu We4You, ki deluje pod blagovno znamko Global Disruption. Katere so njihove največje pridobitve?

• Od leta 2013, ko so odprli prvo podjetje, do danes, so s pomočjo LinkedIna prešli od 0 strank do poslovanja z inovativnimi podjetji iz 24-ih evropskih držav.• S pomočjo povezovanja preko LinkedIna so kot partnerji vstopili v nekaj mednarodnih Erasmus+ projektov, ki so jim prinesli dodatna finančna sredstva za razvoj in promocijo podjetja.• S pomočjo LinkedIna pridobijo cca 4 obetavne prodajne razgovore na teden.• Preko LinkedIna so se povezali z investitorji in vplivneži iz različnih delov Evrope, kar jim omogoča širitev posla tudi na mednarodni ravni.

Kdo je predavateljica?

mag. Maja Novak je ekspert za povečanje prepoznavnosti blagovnih znamk in izobraževalna trenerka. Je ustanoviteljica podjetja Global Disruption, ki sodeluje z visoko inovativnimi podjetji iz 24-ih evropskih držav. Maja ima preko 20 let izkušenj iz področja vsebinskega marketinga in uporabe družbenega omrežja za uspešno uveljavljanje na mednarodnem trgu. Njeno poslanstvo je pomagati tehnološkim podjetjem, da pridejo v kratkem času do večjega povpraševanja. Je avtorica online programa o učinkoviti uporabi LinkedIna za povečanje prepoznavnosti in prodaje na mednarodnem trgu.Maja je med drugim mentorica za startupe v mednarodnem okolju v sklopu EBRD (Evropske banke za obnovo in razvoj). Svoje znanje je preko praktičnih delavnic in predavanj posredovala v številnih znanih slovenskih podjetjih, fakultetah in drugih organizacijah.

Delavnica je brezplačna in bo potekala v živo ob zadostnem številu prijavljenih v Podjetniškem inkubatorju Krško.

Izpolnite spodnji obraze in se prijavite na delavnico!

Ime in priimek:

Vaš GSM:

Vaš E-naslov:

Strinjam se s politiko varovanja osebnih podatkov CPT Krško in dovoljujem Podjetniškemu inkubatorju Krško, da moje podatke uporablja za namene pošiljanja e-novic in vabil na njihove dogodke.

×

KALKULACIJA PRODAJNIH CEN
2022-10-07 11:00 - 15:00
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru SPOT svetovanje Posavje – CPT Krško in v organizaciji Območne obrtno-podjetniške zbornica Sevnica vas vabimo na brezplačno delavnico

KALKULACIJA PRODAJNIH CEN V ČASU TRŽNE NESTABILNOSTI

v petek, 7. oktobra 2022, s pričetkom ob 11. uri,v učilnici Območne obrtno-podjetniške zbornice Sevnica, Cankarjeva ul. 1, Sevnica

Za vsakega samostojnega podjetnika ali družbo je uporaba cenovnih strategij zelo pomemben dejavnik uspeha. Prodajna cena je namreč poleg prodajne količine edini element, ki ustvarja prihodek. Cena se oblikuje na podlagi številnih dejavnikov, ki imajo vpliv na dobiček preko razlike med prodajno ceno proizvoda/storitve in celotnimi stroški proizvoda/storitve ali vpliva na prodajne količine.Na seminarju bo poudarek na odločanju, kateri pogoji poslovanja (obseg naročila, prodajna cena, lastna cena, prispevek za kritje) so za podjetje sprejemljivi na kratek ali na dolgi rok.V času večjih tržnih nestabilnosti in inflacije, v kateri se nahajamo sedaj, se porušijo poznana razmerja med temi kategorijami, zato se lahko zamegli osnovna logika, ki je je potrebno poznati. Na delavnici se bomo posvetili tej tematiki.

P r o g r a m (s praktičnimi primeri) :

1. Postavljanje prodajne cene v razmerah tržne nestabilnosti (2 šolski uri)

1.1. Osnovni pristopi postavljanja prodajnih cen:• Glede na stroške (stroški plus)• Glede na povpraševanje• Glede na konkurenco1.2. Diskusija: vpliv tržnih nestabilnosti na oblikovanje prodajnih cen po različnih pristopih

2. Vpliv nihanja stroškov na rezultate poslovanja (3 šolske ure)

2.1. Naravne vrste stroškov v računovodskih izkazih2.2. Stroški z vidika odzivnosti na spremembe v obsegu poslovanja:• Fiksni in variabilni stroški• Prispevek za kritje proizvoda in lastna cena kot informaciji za oblikovanje cen• Poslovni vzvod: vpliv strukture stroškov na poslovanje2.3. Diskusija: vpliv tržnih nestabilnosti na stroške in njihov učinek na poslovanje

PREDAVATELJICA: Dr. Mojca Marc, izredna profesorica na Katedri za management in organizacijo Ekonomske fakultete Univerze v LjubljaniUSPOSABLJANJE JE NAMENJENO malim in srednjim podjetjem, samostojnim podjetnikom ter potencialnim podjetnikom, prvenstveno iz Posavja.

LOKACIJA: Delavnica bo izvedena v učilnici OOZ Sevnica, II. nadstropje poslovne stavbe, Cankarjeva ulica 1, 8290 Sevnica.

PRIJAVE: so mogoče do vključno ponedeljka, 3.10.2022 oz. do zapolnitve prostih mest. Prijave sprejema CPT Krško (mateja.jurecic@cptkrsko.si, karmen.levak@cptkrsko.si) ter strokovna služba OOZ Sevnica na mail anita.pecnik@ozs.si ali telefon 07/ 81 65 280.V prijavi navedite: ime in priimek udeleženca ter naziv, davčno št. in naslov vašega podjetja ali obratovalnice iz katere prihajate in obvezno kontakte (mail, št. mobitela). Pogoj za izvedbo je vsaj 15 udeležencev.

PRIJAZNO VABLJENI K PRIJAVI !

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica DOBAVNE VERIGE NA PREIZKUŠNJI
2022-10-21 10:00 - 13:00
V okviru točke SPOT svetovanje Posavje – CPT Krško ter GZS Posavske gospodarske zbornice vas vljudno vabimo na delavnico

DOBAVNE VERIGE NA PREIZKUŠNJI

Delavnica je namenjena boljši kakovosti poslovanja izvozno usmerjenih gospodarskih družb v posavski regiji.

KDAJ IN KJE:

KDAJ: 21. oktober 2022, od 10:00 do 13:00 ureKJE: GZS Posavska gospodarska zbornica, Krško, Bohoričeva 9, 8270 KrškoKDO: Komercialisti, prodajniki, nabavniki, skrbniki pogodb, vodje področja prodaje/nabave, referenti financ, logisti, in vsi ostali, ki se v izvozno usmerjenih podjetjih ukvarjate z mednarodno prodajo.

VSEBINA:

V aktualnih razmerah so zaradi bistveno spremenjenih pogojev na globalnem trgu odnosi v dobaviteljskih verigah na preizkušnji. Podjetja se soočajo z nenadnim naraščanjem cen materialov in energentov, zamudami ključnih dobaviteljev pri dobavi surovin in komponent, omejevalnimi ukrepi države, sankcijami in poudarjenimi nekomercialnimi tveganji. Zaradi tega so na drugi strani podjetja izpostavljena visokim pogodbenim kaznim, stojninam in drugim nepredvidenim stroškom transporta, sklicevanju na pogodbena določila o višji sili, spremenjenih okoliščinah itn. Prilagoditev komercialnih pogodb novi realnosti je zato pomembna za zavarovanje pred tveganji.

Kako izmed množice orodij za prodor na tuje trge izbrati optimalno?Ali vas vaši splošni nabavni / prodajni pogoji ustrezno ščitijo v danih razmerah?Kako se učinkovito spoprijeti z izzivi sprememb cen, kako v pogodbah ustrezno formulirati cenovne klavzuleKakšen je vpliv logističnih stroškov na oblikovanje cene in kakšno vlogo imajo pri tem klavzule Incoterms 2020Kako pripraviti kakovostno mednarodno prodajno, zastopniško in distribucijsko pogodbo, ki nas bodo učinkovito ščitile pred komercialnimi in nekomercialnimi tveganji?Kako učinkovito in ob čim nižjih stroških zavarovati terjatve?

Odgovore na ta in številna druga aktualna vprašanja bomo poiskali skozi izmenjavo dobrih praks in izkušenj udeležencev delavnice, analizo primerov iz prakse (case-study) in v luči najnovejših priporočil ICC za prakso.

Ključni del programa tvori interaktivna diskusija med udeleženci; z izmenjavo aktualnih vprašanj in odgovorov bodo skupaj oblikovali sklepne ugotovitve in zaključke, pomembne za vse udeležence.

Delavnica je izjemna priložnost tudi za mreženje med udeleženci.

IZVAJALCA:

Delavnico bosta vodila in moderirala mednarodno priznana strokovnjaka iz Gospodarske zbornice Slovenije, mag. Marko Djinović, univ. dipl. prav., ekspertni svetovalec ICC Slovenia in dr. Andrej Friedl, univ. dipl. prav., generalni sekretar ICC Slovenia. Oba izvajalca se ukvarjata s svetovanjem podjetjem na področju sklepanja in izvajanja mednarodnih komercialnih pogodb in pravnih vidikov mednarodnega poslovanja. Sta avtorja več deset strokovnih člankov s področja mednarodne trgovine in redno predavata na tem področju.

Dogodek je brezplačen z obvezno predhodno prijavo.

Prijave sprejemamo do zapolnitve razpoložljivih mest. Zadnji rok za pisno odjavo udeležbe je 2 dni pred izvedbo dogodka.

Prosimo za pravočasne prijave na e-naslov mateja.jurecic@cptkrsko.si, karmen.levak@cptkrsko.si ter posavska.gz@gzs.si – najkasneje do 19. oktobra 2022.

Vljudno vabljeni!

Naložbo sofinancirata Republika Slovenija in Evropska unija iz Evropskega sklada za regionalni razvoj

»Podjetniška akademija - Kako do lastnega posla?«
2022-11-24 16:00 - 19:00 | Podjetniški inkubator Krško, Cesta krških žrtev 44, Krško
Verjetno se je vsak od nas že kdaj vprašal, “kaj pa če…?” in razmišljal o svojem poslu. Za vse tiste, ki bi želeli ta preskok dejansko uresničiti, ne glede na to, ali ste trenutno zaposleni, že imate svojo poslovno zamisel, ali pa šele iščete idejo za svoj posel, bomo skupaj z ekipo Ustvarjalnika izvedli praktično naravnano delavnico, ki bo v štirih korakih vodila skozi celoten proces od poslovne ideje do pridobitve prvih strank in začetka uspešnega poslovanja. Udeleženci se boste naučili, kako izbrati poslovno zamisel, ki jim je pisana na kožo, kako preveriti, ali se splača začeti podjetniško pot ter kako si s poslom zagotoviti dovolj prihodkov, da lahko od njega živijo. Udeleženci se lahko na delavnico prijavijo s konkretno poslovno idejo, ki jo želijo razvijati, ali pa jo bodo s pomočjo izvajalcev razdelali na prvem srečanju.
PROGRAM AKADEMIJE: V ŠTIRIH KORAKIH DO STABILNEGA POSLA
Udeleženci bodo v praksi razdelali svojo poslovno zamisel in jo pripeljali od “skice na papirju” do potrditve trga in prve stranke. V štirih korakih bodo spoznali celoten proces zagona novega posla
Prvi modul: OD NAVDIHA DO KONKRETNE IDEJE
| 24.11.2022, v času od 16:00 do 19:00 ure |
Na uvodnem srečanju bodo udeleženci na podlagi področja, ki ga obvladajo, ali hobija, ki jih veseli, oblikovali svojo konkretno poslovno zamisel, pri čemer bodo spoznali, kaj so pokazatelji dobre poslovne ideje in na kak način se pripozna tržna priložnost. Spoznali se bodo s postopkom hitrega testiranja poslovne ideje, s katerim bodo bistveno zmanjšali tveganje ob začetku posla in se izognili velikim začetnim investicijam. Pri tem se bodo poslužili trika – z nekaj premišljenimi vprašanji kupce voditi do tega, da povedo, za kaj so pripravljeni plačati. Razdelali bodo svoj prvi poslovni model in odgovorili na vprašanje zakaj bi nekdo sploh želel plačati za njihov produkt.
Drugi modul: OD IDEJE DO PRVEGA PRODUKTA
| 25.11.2022, v času od 16:00 do 19:00 ure |
Na drugem srečanju bodo udeleženci ugotovitve s preteklega tedna konkretizirali in izdelali vse potrebno, da njihov produkt nekdo kupi. Poslužili se bodo trika, da za izvedbo nakupa produkta še ne potrebujemo, temveč je potrebno izdelati samo reklamo zanj (brošuro, prodajno pismo, nakupno spletno stran) – da lahko tako preverimo, ali je sploh smiselno razvijati produkt. Udeleženci bodo na tak način poskušali dobiti (pred)naročilo in s tem potrditi, da je smiselno v to idejo vlagati svoj čas in denar.
Tretji modul: OD PRODUKTA DO PRVEGA NAROČILA
| 08.12.2022, v času od 16:00 do 19:00 ure |
Na tretjem srečanju bodo udeleženci prvič soočeni s prodajo. Ukvarjali se bodo s trgom in pod vodstvom izvajalca za svoj produkt razdelali svoje prodajne segmente. Poslužili se bodo trika, da je bolje, kot iskati marketinški pristop za vstop na čimširše tržišče, uporabiti veščine detektiva in poiskati idealne stranke – takšne, ki bodo zaradi svojih osebnostnih lastnosti, potreb in načina življenja produkt kupili takoj, ko bodo slišali zanj. Udeleženci bodo razdelali svojo strategijo vstopa na trg in pridobivanja naročil.
Četrti modul: OD PRVEGA NAROČILA DO VZPOSTAVITVE POSLA
| 09.12.2022, v času od 16:00 do 19:00 ure |
Na zadnjem srečanju bodo udeleženci na podlagi dosedaj ugotovljenega o svoji poslovni zamisli oblikovali finančni načrt za zagon posla. Skupaj z izvajalcem bodo za svoj posel izdelali svojo prvo finančno kalkulacijo in izračunali, koliko kupcev potrebujejo vsak mesec, da bodo dosegli zastavljen finančni cilj. Spoznali se bodo z najbolj ključnimi taktikami za povečanje posla. Ob zaključku bodo vse naučeno strnili v terminski načrt dela in izdelali dolgoročno strategijo razvoja posla, ki jih bo pripeljala do finančne osamosvojitve. Vse skupaj bodo na koncu predstavili v obliki enostranske poslovne predstavitve, ki jo bodo lahko uporabili za pridobivanje strank, pa tudi partnerjev, zaposlenih, vlagateljev in podpornikov.
KAJ BODO UDELEŽENCI V OKVIRU AKADEMIJE NAREDILI?
Delavnica je oblikovana povsem praktično. Udeleženci bodo med delavnico izdelali mapo njihove poslovne ideje, ki obsega razdelavo poslovne ideje v obliki poslovnega modela, hitro strategijo vstopa na trg in pridobivanja prvih strank, mini analizo trga, preprosto finančno projekcijo poslovanja, brošuro za pridobivanje prve stranke ter predstavitvijo svoje ideje za potencialne partnerje. Izdelali so bodo tudi osebni terminski načrt s koraki, potrebnimi za uresničitev posla.

Dogodek je brezplačen z obvezno predhodno prijavo.
Posamezni moduli predstavljajo celoto, zato je obvezna udeležba na vseh štirih modulih.
Prijave sprejemamo do zapolnitve razpoložljivih mest. Zadnji rok za pisno odjavo udeležbe je 2 dni pred izvedbo dogodka.
Prosimo za pravočasne prijave na e-naslov: inkubator@cptkrsko.si ali karl.vertovsek@cptkrsko.si – najkasneje do 21. novembra 2022 (sporočite ime, priimek, naslov in telefon).
Vljudno vabljeni!

Usposabljanje "DAVČNA ZAKONODAJA (dohodnina, DDV, aktualne novosti …)"
2022-12-02 10:00 - 14:00 | digitalna oblika
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Brežice, vas vljudno vabimo na brezplačno spletno usposabljanje
DAVČNA ZAKONODAJA

(dohodnina, DDV, aktualne novosti…),
ki bo potekalo v terminih
2.12 (petek), 5.12. (ponedeljek) in 6.12. (torek),
vsak dan s pričetkom ob 10. uri.
Program:
Povračila stroškov in drugi prejemki iz delovnega razmerja

Pravica ne izhaja iz davčne zakonodaje
Povračila stroškov in drugi prejemki so lahko predmet obdavčitve
Povračilo stroškov prevoza na delo in z dela
Povračilo stroškov prehrane
Povračila stroškov na službeni poti
Prejemki iz delovnega razmerja (regres, jubilejne nagrade, solidarnostne pomoči)
Vprašanja in odgovori

Nepremičnine z vidika DDV

Opredelitev nepremičnine (ZGO-1, Izvedbena uredba)
Računovodsko evidentiranje nepremičnin (opredmetena osnovna sredstva, naložbene nepremičnine, zaloge)
Obdavčitev prodaje (DDV ali DPN)
Obdavčitev najema in uporabe nepremičnine
Opravljanje storitev na nepremičnini (76.a člen, splošna ali nižja stopnja DDV, storitve na nepremičninah v tujini)
Odbitek DDV in popravki odbitka zaradi spremembe namembnosti
Odgovori na vprašanja

Aktualne novosti

Sprememba Zakona o dohodnini (obdavčitev normirancev po novem, poslovna uspešnost, sprememba olajšav in dohodninske lestvice)
Sprememba Zakona o davčnem postopku
Minimalna plača v 2023
Sprememba Uredbe o davčni obravnavi povračil stroškov in drugih dohodkov iz delovnega razmerja (prevoz in prehrana)
Spremembe Zakona o davčnem potrjevanju računov

Predavateljica: Jasmina Malnar Molek je svetovalka v Svetovalnem centru Obrtno-podjetniške zbornice Slovenije. Predavateljica ima več kot 29 let delovnih izkušenj s področja financ, računovodstva in davkov, ki jih je pridobila v družinskem podjetju in finančni organizaciji.
V letu 2022 ji je Slovenski inštitut za revizijo podelil strokovni naziv preizkušena davčnica. V preteklem obdobju je bila članica Strateškega sveta za debirokratizacijo na davčnem področju. V letu 2022 je članica Pogajalske skupine ESS za pripravo sprememb Uredbe o davčni obravnavi povračil stroškov in drugih dohodkov iz delovnega razmerja in Strokovnega odbora za finance in gospodarstvo. Je avtorica številnih člankov z računovodskega in davčnega področja. V zadnjih treh letih je izvedla več kot 100 predavanj širom Slovenije.
Udeležba na 3-dnevnem usposabljanju je brezplačna in dostopna vsem, ki se boste prijavili, prvenstveno je namenjena MSP-jem. Udeleženci prejmejo gradivo v e-obliki. Skupaj bo trajalo 10 šolskih ur (prvi dan 4 šolske ure, drugi in tretji dan pa 3 šolske ure).
Usposabljanje bo izvedeno v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: slavica.kostevc@ozs.si ali na CPT Krško mateja.jurecic@cptkrsko.si, karmen.levak@cptkrsko.si. Prijave sprejemamo do vključno 29. novembra 2022 oz. do zasedbe omejenega števila udeležencev.
Vsi prijavljeni boste po e-pošti prejeli link – povezavo na spletno usposabljanje preko katere se boste priključili (pridružili). Vsi prejmete po elektronski pošti navodila za sodelovanje in udeležbo. Sodelovanje kot poslušalec je enostavno za to potrebujete le računalnik in internetno povezavo.
Vljudno vabljeni!

Naložbo sofinancirata Republika Slovenija in Evropska unija iz Evropskega sklada za regionalni razvoj

Spletna delavnica "Optimizacija davčne osnove in davčne novosti"
2022-12-15 12:00 - 15:00
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Krško, vas vljudno vabimo na brezplačno spletno delavnico
OPTIMIZACIJA DAVČNE OSNOVE IN DAVČNE NOVOSTI,

ki bo potekala
v četrtek 15.12, s pričetkom ob 12. uri.
Vsebina:

davčne novosti,
obdavčitev kapitala,
optimizacija davčne osnove,
kaj vse je potrebno postoriti pred zaključkom davčnega leta.

Predavateljica: Marija TOMC MUC, izkušena davčna svetovalka in predavateljica. Predavanja bodo temeljila predvsem na primerih iz prakse in najpogostejših poslovnih dogodkih ter podrobnejša predstavitev davčnih novosti.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Usposabljanje bo izvedeno v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si ali na CPT Krško mateja.jurecic@cptkrsko.si, karmen.levak@cptkrsko.si. Prijave sprejemamo do vključno torka, 13. decembra 2022 oz. do zasedbe omejenega števila udeležencev.
Vsi prijavljeni boste po e-pošti prejeli gradivo v e-obliki in povezavo na spletno usposabljanje preko katere se boste pridružili dogodku.
Vljudno vabljeni!

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica "Marketing na družbenih omrežjih"
2022-12-20 16:00 - 18:30
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Krško, vas vljudno vabimo na brezplačno delavnico
MARKETING NA DRUŽABNIH OMREŽJIH,

ki bo potekala
v torek 20.12, s pričetkom ob 16. uri,
v sejni sobi Doma obrtnikov (OOZ Krško, Cesta krških žrtev 67, Krško).
V podjetništvu ni dovolj, da znaš nekaj narediti, najpomembneje je, da znaš to prodati. Marketing je postala »prava« veda in zelo pomemben element v poslovanju podjetij. Oglaševanje preko družbenih omrežij je enostavna in cenovno dostopna oblika marketinga in z delavnico boste spoznali uvodne aktivnosti oglaševanja preko družbenih omrežij (Facebook, Instagram in drugi).
Vsebina:

Spoznavanje družbenih omrežij kot marketinško okolje.
Facebook oglaševanje in souporaba ostalih socialnih omrežij.
Osnovna pravila objavljanja in oglaševanja preko Facebook-a s predstavitvijo generacijskih obsegov določenega socialnega omrežja.
Praktični prikaz oglaševanja na primeru Jedrska.si.
Vprašanja in odgovori.

Predavatelj: Tomi Horvat, specialist za multimedije, medijsko oglaševanje, direktor ePosavje MEDIA d.o.o.
Delavnica bo potekala 2,5 uri. Udeležba je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si ali na CPT Krško mateja.jurecic@cptkrsko.si, karmen.levak@cptkrsko.si. Prijave sprejemamo do vključno petka, 16. decembra 2022.

Vljudno vabljeni!

Naložbo sofinancirata Republika Slovenija in Evropska unija iz Evropskega sklada za regionalni razvoj

Natečaj za naj podjetniško idejo in predstavitev lokalnih projektov
2022-12-22 17:00
VZPOREDNA DEJAVNOST NA DOGODKU 22. 12. 2022 OB 18. URI – PREDSTAVITEV LOKALNIH INICIATIV, ORGANIZACIJ, PODJETIJ IN INOVACIJ

Organizator natečaja je KŠTM Sevnica, v partnerstvu z občino Sevnica in Centrom za podjetništvo in turizem Krško.
Natečaj bo potekal ob času in kraju, ki ga določi organizator in bo v celoti objavljen ter ažuriran na spletni strani www.kstm.si.
Prijave na natečaj se zbirajo do 13. 12. 2022.
Izbor za najboljšo idejo bo 22. 12. 2022 ob 17. uri na gradu Sevnica.
Namen natečaja je motivirati posameznike in ekipe, da svojo idejo predstavijo širši publiki ter da se s tem definirajo inovativne podjetniške ideje, startupi ali že razvita in inovativna podjetja v regiji.

Na dan 22. 12. 2022 bo v atriju gradu Sevnica potekala predstavitev lokalnih iniciativ. Poleg tega bomo izbrali tudi 10 najbolj prodornih ekip v regiji, ki se bodo lahko predstavile na stojnici v atriju gradu Sevnica, kjer bo potekala pogostitev po zaključku in izboru naj podjetniške ideje na odru v Felicijanovi dvorani. Pogostitev in predstavitev lokalnih iniciativ bo potekala od 18. ure do največ 20. ure.
Več informacij o dogodku: https://www.kstm.si/nateaj-za-naj-podjetniko-idejo-in-predstavitev-lokalnih-projektov-2022.html

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica "Hrvaška v Schengenskem območju in z evrom"
2022-12-28 09:00 - 12:00 | digitalna oblika
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Krško, vas vljudno vabimo na brezplačno spletno delavnico
HRVAŠKA V SCHENGENSKEM OBMOČJU IN Z EVROM,

ki bo potekala
v sredo, 28.12.2022, s pričetkom ob 9. uri.
Vsebina:

Vstop Hrvaške v Schengensko območje,
Uvedba EVRA,
Zakonodajni okvir poslovanja na Hrvaškem (osnovne informacije glede »davčnih« obveznosti, višina DDV-ja, davkov, prispevkov; statusna organiziranost – kakšne oblike podjetij poznamo na HR in kako ustanoviti podjetje na HR),
Poslovanje na Hrvaškem (pogoji poslovanja, obveznosti, predhodna pridobitev in ureditev dokumentov, s primeri na posameznih dejavnostih, in sicer najbolj izpostavljenih dejavnostih, po katerih je največje povpraševanje),
Napotitev delavcev (obveznosti in postopki) s predstavitvijo hrvaškega zakona o napotitvi delavcev in zakona o tujcih,
Pridobitev hrvaške davčne številke,
Vprašanja in odgovori.

Predavateljica: Janja Starc, direktorica/sekretarka OOZ Krško s številnimi referencami predavanja iz področja poslovanja na Hrvaškem (OOZ Krško in ostale institucije v Krškem, OOZ Novo mesto, OOZ Škofja Loka, RA Obsotelje-Kozjansko, Obrtno-podjetniška zbornica Slovenije, SPOT Celje, GZS Koper, itd.), ustanovitev obrtno-podjetniške zadruge s sedežem v Zagrebu, podpis sporazumov o poslovnem sodelovanju z institucijami na Hrvaškem, organiziranje in izvedba številnih dogodkov, B2B srečanj, poslovnih konferenc, sejmov. Urejanje dokumentacije za delo na Hrvaškem za večino slovenskih podjetij, ki poslujejo oz. opravljajo storitve na Hrvaškem.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Usposabljanje bo izvedeno v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si ali na CPT Krško mateja.jurecic@cptkrsko.si, karmen.levak@cptkrsko.si. Prijave sprejemamo do vključno torka, 27. decembra 2022 oz. do zasedbe omejenega števila udeležencev.
Vsi prijavljeni boste po e-pošti prejeli link – povezavo na spletno delavnico preko katere se boste delavnici priključili (pridružili) v sredo, 28. decembra 2022 ob 8.50 in gradivo. Sodelovanje na delavnici, kot poslušalec je enostavno za to potrebujete le računalnik z zvočnikom in internetno povezavo.
Vsi prijavljeni boste po e-pošti prejeli gradivo v e-obliki in povezavo na spletno usposabljanje preko katere se boste pridružili dogodku.
Vljudno vabljeni!

Naložbo sofinancirata Republika Slovenija in Evropska unija iz Evropskega sklada za regionalni razvoj

Spletna delavnica "Obveznosti delodajalcev do delavcev"
2022-12-29 09:00 - 12:00 | digitalna oblika
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Krško, vas vljudno vabimo na brezplačno spletno delavnico
OBVEZNOSTI DELODAJALCEV DO DELAVCEV,

ki bo potekala
v četrtek, 29.12.2022, s pričetkom ob 9. uri.
Vsebina:

Osnovno o delovno-pravni zakonodaji
Razporeditev delovnega časa
Določitev letnih dopustov
Pravilnik o delovnih razmerjih
Evidence iz delovnih razmerij
Vprašanja in odgovori

Predavateljica: Janja Starc, direktorica/sekretarka OOZ Krško s številnimi referencami predavanja iz delovno- pravnega področja.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Usposabljanje bo izvedeno v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si ali na CPT Krško mateja.jurecic@cptkrsko.si, karmen.levak@cptkrsko.si. Prijave sprejemamo do vključno srede, 28. decembra 2022 oz. do zasedbe omejenega števila udeležencev.
Vsi prijavljeni boste po e-pošti prejeli link – povezavo na spletno delavnico preko katere se boste delavnici priključili (pridružili) v četrtek, 29. decembra 2022 ob 8.45 in gradivo. Sodelovanje na delavnici, kot poslušalec je enostavno za to potrebujete le računalnik z zvočnikom in internetno povezavo.
Vsi prijavljeni boste po e-pošti prejeli gradivo v e-obliki in povezavo na spletno usposabljanje preko katere se boste pridružili dogodku.
Vljudno vabljeni!

Naložbo sofinancirata Republika Slovenija in Evropska unija iz Evropskega sklada za regionalni razvoj

Digitalizacija poslovanja
2023-02-28 09:00 - 11:00 | Podjetniški inkubator Krško, Cesta krških žrtev 44, Krško
V sklopu rednih aktivnosti Podjetniškega inkubatorja Krško, izvajamo različne izobraževalne vsebine.
Vabimo vas, da se nam pridružite na brezplačnem in zelo aktualnem predavanju
Digitalizacija poslovanja
v torek, 28. februarja, s pričetkom ob 9. uri v prostorih Podjetniškega inkubatorja Krško
Razmišljaj digitalno
Govorili bomo o tem, kaj digitalizacija v podjetju sploh pomeni, kakšne dodane vrednosti prinaša, opozorili na mogoče pasti ter definirali prvi korak na tej poti.
Iz prve roke boste lahko izvedeli za različne informacijske rešitve, ki jih uvajajo podjetja za lažje ter predvsem bolj učinkovito poslovanje. Spoznali boste razliko med digitalizacijo in digitalno preobrazbo.
Predavanje bo vodil predstavnik podjetja Tom PIT, ki je edini ponudnik na tržišču z lastno tehnologijo, celotno paleto digitalnih vsebin, svojim podatkovnim centrom in nudi vrsto ekspertnih znanj in digitalnih storitev. Svojim strankam zagotavlja, da lahko z enim partnerjem naredijo celoten življenjski cikel digitalne preobrazbe – Zasnova, implementacija, raba in vzdrževanje.
Tom PIT danes sodeluje s podjetji vseh velikost. Med večjimi strankami so Krka, Ljubljanske mlekarne, Energetika Ljubljana, LIP BLED, Plastika Skaza in še mnogi drugi.
Na kratko o predavatelju:

Vid Prodan prihaja iz podjetja Tom PIT. Ima 7 let izkušenj iz implementacije različnih informacijskih rešitev v podjetja. Danes temu rečemo digitalna preobrazba.
V podjetju je prodajni svetovalec. Dobro pozna probleme s katerimi se soočajo današnja podjetja hkrati pa jih povezuje z najbolj optimalnimi rešitvami, ki so na voljo.
Svoj poklic jemlje kot poslanstvo, ki mu omogoča svojo najljubšo dejavnost – pomagati drugim, preseliti tudi v poslovno okolje.
V svojem prostem času veliko teče ter je zagret numizmatik.
Vabljeni k prijavi na brezplačni dogodek, ki bo potekal v ŽIVO, v prostorih Podjetniškega inkubatorja Krško.
Izpolnite spodnji obrazec.

Ime in priimek:

Vaš GSM:

Vaš E-naslov:

Organizacija - podjetje:

Strinjam se s politiko varovanja osebnih podatkov CPT Krško in dovoljujem Podjetniškemu inkubatorju Krško, da moje podatke uporablja za namene pošiljanja e-novic in vabil na njihove dogodke.

×

Snovanje in vodenje projektov
2023-03-14 13:00 - 19:00
SPOT Svetovanje Posavje – CPT Krško vas vljudno vabi na brezplačno podjetniško usposabljanje
SNOVANJE IN VODENJE PROJEKTOV
v torek, 14.3.2023, od 13. do 19. ure
Vsebina:
Usposabljanje bo razdeljeno na tri sklope. Najprej se bomo osredotočali na pridobitev sredstev za izvedbo projektov. Za uspešnost projektov je komunikacija ključnega pomena, zato bomo poseben poudarek namenili komunikaciji v projektnem timu. V zadnjem delu bomo odgovorili na vprašanje, kaj storiti, ko je projektov ”preveč” in kako vzpostavimo okolje za upravljanje portfelja projektov.
Terminska izvedba

Kako financirati ideje in širitev podjetja | Urška Vračun | 13.00 – 14.50|tudi preko Zoom-a

OPIS: Povratna in nepovratna sredstva v Sloveniji se že desetletje in več uporabljajo za ustvarjanje in spodbujanje inovativnih pa tudi že razvitih idej in podjetij. V Posavju se pridobivanje teh sredstev prek nacionalnih in evropskih razpisov izboljšuje, vendar je še vedno daleč za povprečjem. Dejstvo je, da obstajajo zelo različni načini pridobivanja finančnih sredstev za zagon ali širitev in bančno posojilo še zdaleč ni več edina možnost. Na seminarju bomo predstavili tako osnovne informacije kot tudi primere, kaj so podjetja že storila s pridobljenimi sredstvi.
Med drugim bomo povedali:

kaj pomenijo izrazi razpis, povratna, nepovratna sredstva, vavčerji in v kakšni obliki so na voljo;
na kaj je treba misliti, preden se odločite za sodelovanje na razpisih;
kje spremljati razpise;
kako se lotiti iskanja partnerjev;
priprava dokumentacije;
kaj sledi po odobritvi sredstev;
kdaj je treba vračati sredstva idr.

Izvajalka: Urška Vračun vodi podjetje Poslovno svetovanje Urška Vračun s.p. s sedežem v Podjetniškem inkubatorju Krško. Po 18 letih izkušenj v podjetništvu podpira mala in srednja podjetja pri izkoriščanju povratnih in nepovratnih sredstev, razvoju lastne ideje, vstopu na tuje trge, spodbujanju prodaje, oglaševanju in drugih aktivnostih, za katera podjetja nimajo lastnega kadra ali ga želijo predati zunanjim izvajalcem.

Z radovednostjo in poslušanjem do boljših poslovnih odnosov | Lea Grm | 15.00 – 16.50|

OPIS: Kaj se zgodi, če kdaj pa kdaj izklopimo gumb »avtopilot« in šele nato stopimo v komunikacijo? Ne veste, bi pa poskusili?
Si želite:

lahkotnejše in jasne komunikacije v poslu,
pravilno razumeti kaj poslovni partner, stranka želita,
pridobiti veščine za vzpostaviti dobrega odnosa s strankami in poslovnimi partnerji,
imeti prijetna in uspešna poslovna sodelovanja,
spoznati še druge podjetnike in deliti z njimi izkušnje?

Kaj boste spoznali:

zakaj tolikokrat pride do nesporazumov in konfliktov v komunikaciji,
kako z radovednostjo in poslušanjem do boljših poslovnih odnos,
kako in kje bi uvedli določeno spremembo, da boste lahkotneje, povezano in učinkoviteje komunicirali s sodelavci in poslovnimi partnerji,
orodja in tehnike, ki jih lahko uporabite v komunikaciji takoj (s sodelavci, strankami in poslovnimi partnerji).

Izvajalka: Lea Grm je univ. dipl. sociologinja in certificirana NLP Master Coach (INLPTA), ki z delom coachinje sledi svojemu poslanstvu – te podpreti, da si prisluhneš in se vodiš na svoji poti. Lea ima 11 let izkušenj z delom na področju kadrovanja, zadnje leto pa koraka po svoji samostojni poti. Izvaja individualne coachinge, razvojne coachinge za podjetja ter delavnice tematik komunikacije, nevrolingvističnega programiranja ter osebne rasti. V prostem času si najraje vzame čas za branje, sprehod v gozd in ustvarjanje s svojima puncama.

Zakaj in kako do uspešne projektne pisarne | Gregor Androjna | 17.00 – 19.00 |tudi preko zooma

(Kako zagotoviti vrednost portfelja projektov po CB-PMO modelu)
Realizacija strategije organizacije je velik izziv, ki ga obvladujemo z upravljanjem projektnega portfelja, skozi projektno pisarno (PMO). Pri tem so ključnega pomena kompetence in kapacitete virov, kako smo usposobljeni in kako se znamo organizirati. Tako lahko rešujemo izzive kot so: projektov je preveč, kadri so prezasedeni, ne vemo kaj se dogaja, kaj so prioritete, gasimo samo nujno, stres, nezadovoljstvo, konflikti ipd..
Pogledali si bomo, kako nam pri teh izzivih lahko pomaga metodologija, PMO Guidebook.

Zakaj je projektna pisarna (PMO) ključen člen pri izvajanju strategije organizacije in
kakšne so smernice najboljših praks v svetu.
Kakšne so pasti in vrednosti, ki jih lahko PMO prinese za podjetje.
Kako se lotiti vzpostavitve, izboljšanja ali reševanja PMO.
Kako se za to usposobiti in certificirati kot PMO ekspert.

Prejeli boste CB-PMO Framework – okvir korakov do vzpostavitve PMO.
Prejeli boste orodje za oceno zrelosti PMO.
Izvajalec: Gregor Androjna pomaga organizacijam in posameznikom pri sistematičnem doseganju željene vrednosti projektov-portfeljev in strategij. Nudi storitve svetovanja, coachinga in usposabljanja za organizacije, ki želijo vzpostaviti ali izboljšati upravljanje portfelja projektov, projektne pisarne. V ospredje postavlja poslovne potrebe in ljudi, z uporabo edinstvene praktične metodologije za implementacijo projektnih pisarn – Impact Engine PMO (PMO Strategies) in CB-PMO GuideBook (PMO Global Institute) ter z usposabljanjem Certified Baseline PMO Consultant®. Ima 20 let bogatih izkušenj na področju projektnega managementa, ki jih je pridobil na investicijah v energetiki ter naložbah v proizvodne kapacitete v energetiki in avtomobilski industriji.

Udeležba na delavnici je brezplačna in dostopna vsem, ki se boste na delavnico prijavili.
Usposabljanje bo izvedeno v živo in delno (prvo in tretje predavanje) tudi preko zoom-a. Udeleženci se prijavite na: karl.vertovsek@cptkrsko.si (sporočite ime, priimek, podjetje, telefon, elektronski naslov ter pripis v živo ali preko zoom-a), do vključno 14.3.2023 oz. do zasedbe omejenega števila udeležencev .
Vsi, ki boste želeli spremljati preko zoom-a, boste po e-pošti prejeli link – povezavo za spletni del.

Spletna delavnica na tematiko odpadkov in odpadne embalaže - NA VOLJO TUDI GRADIVO
2023-03-16 10:00 - 12:00
NE PREZRITE – Gradivo – embalaža ter Gradivo – odpadki !
V okviru točke SPOT svetovanje Posavje organiziramo in vabimo na aktualno delavnico na tematiko
» Odpadki in odpadna embalaža, OBVEZNO poročanje o odpadkih za leto 2022 do 31. 3. 2023, zakonodaja in prihajajoči trendi« ,
ki bo potekala v virtualni (spletni obliki)
v četrtek, 16. marca 2023, ob 10. uri
PROGRAM:

V skladu z Uredbo o odpadkih morajo izvirni povzročitelji odpadkov, zbiralci odpadkov in izvajalci obdelave odpadkov predložiti poročila o odpadkih za leto 2022 najpozneje do 31. marca 2023 .
Udeležencem e-delavnice bodo podana jasna pojasnila v navedenih primerih, katere obveznosti ima podjetje pri poročanju o odpadkih:

izvirni povzročitelj (poročilo se lahko predloži pisno ali elektronsko),
zbiralec ali obdelovalec odpadkov (poročilo lahko predloži samo elektronsko s pomočjo informacijskega sistema IS-odpadki, ki temelji na pravilno izpolnjenih evidenčnih listih v aplikaciji IS-odpadki).

Udeleženci spoznajo, kaj pomeni »biti proizvajalec« in kaj »dati embalažo v promet« ter navesti obveznosti pri poročanju.
Podana pojasnila in razlaga glede obveznega vodenja dokazov in poročanja o SUP uredbi, ki obvezuje proizvajalce ali pridobitelje plastičnih izdelkov za enkratno uporabo, da od 1. 1. 2023 vodijo dokazila in poročajo o teh izdelkih, danih na trg v RS.
Predstavljeni bodo prihajajoči trendi in sistemi ponovne uporabe, ki bodo popolnoma spremenjeni način delovanja in sledljivosti embalaže do leta 2030 bo morala vsa embalaža, ki bo danes na trgu dejansko reciklirana, bo podjetje morala za embalaže vzpostaviti podobne postopke spremljanja embalažnih materialov, ki jih poznajo elektro podjetje pri označevanju CE, bo ponovna uporaba imela prednost in bo skoraj popolnoma spremenila poslovni model.
Odgovori na vprašanja.

Predavateljici:
Antonija Božič Cerar (za področje embalaže in odpadne embalaže, označevanje in poročanje ter prihajajoče obveznosti) je direktorica Službe za okolje, podnebje in energijo pri GZS. Pri svojem delu se srečuje z okoljskimi politikami in zakonodajami EU v Sloveniji, ki so tako pomembne za gospodarstvo tako s področja odpadkov, s katerimi se srečujejo skoraj vse pravne osebe do različnih upravnih postopkov in obvladovanja teh vidikov z uvajanjem sistemov ravnanja z okoljem ali okoljskim označevanjem. . proizvodov. Svoje delovne izkušnje je pridobila še na Eko skladu, v jeseniški železarni in v Acroniju kot vodja oddelka za varstvo okolja.
Simona Lesar (za poročanje o odpadkih) deluje v okviru Službe za okolje, podnebje in energijo pri GZS. Je poznavalka in svetovalka gospodarstvu glede obveznosti v upravnih postopkih s področja okolja in prostorske zakonodaje, od okoljevarstvenih dovoljenj, do posameznih segmentov varstva okolja. Aktivno deluje na pripravi strokovnih vsebin in svetovanju za zeleni prehod gospodarstva v nizkoogljično trajnostno krožno gospodarstvo. Svoje delovne izkušnje je več kot dve desetletji pridobivala v gospodarstvu, v svetovalnih podjetjih Sint in Sinet ter kot pooblaščenka za varstvo okolja v Steklarni Hrastnik.
Delavnica je namenjena vsem odgovornim osebam za ravnanje z odpadki, skrbnikom varstva okolja, vodenjem in strokovnim sodelavcem v nabavi, logistiki, ekologiji, razvoju in komerciali ter vodilnim osebam proizvodnih in storitvenih podjetij, ki svoje produkte embalirate, pridobite blaga, ter tudi proizvajalcem in pridobiteljem. . . servisne embalaže.
prijave:
Udeležba na delavnici je brezplačna z obvezno predhodno prijavo na e-naslov: karmen.levak@cptkrsko.si , mateja.jurecic@cptkrsko.si , posavska.gz@gzs.si oz. preko spletne prijavnice .
Prijave sprejemamo do vključno torke, 14. marca 2023.
Delavnica bo izvedena v orodju Microsoft Teams .
Prijavljeni boste na e-naslov prejeli gradivo in povezavo na spletno delavnico, preko katere se boste na delavnico priključili v četrtek, 16. marca 2023 ob 9.55 uri.
Vljudno vabljeni!

Od ideje ter podjetniškega navdiha do poslovnega načrta in prve prodaje
2023-05-09 13:00 - 16:00 | Podjetniški inkubator Krško, Cesta krških žrtev 44, Krško
Verjetno se je vsak od nas že kdaj vprašal, “kaj pa če…?” in razmišljal o svojem poslu. Za vse tiste, ki bi želeli ta preskok dejansko uresničiti, ne glede na to, ali ste trenutno zaposleni, že imate svojo poslovno zamisel, ali pa šele iščete idejo za svoj posel, bomo skupaj z ekipo Ustvarjalnika izvedli praktično naravnano usposabljanje, ki bo smiselno vodila skozi celoten proces od poslovne ideje do pridobitve prvih strank in začetka uspešnega poslovanja. Udeleženci se bodo naučili, kako izbrati poslovno zamisel, ki jim je pisana na kožo, kako preveriti, ali se splača začeti podjetniško pot ter kako si s poslom zagotoviti dovolj prihodkov, da lahko od njega živijo.
Udeleženci se lahko na delavnico prijavijo s konkretno poslovno idejo, ki jo želijo razvijati, ali pa jo bodo s pomočjo izvajalcev razdelali na prvem srečanju.
PROGRAM: SESTAVLJEN IZ DVEH DELOV
Udeleženci bodo v praksi razdelali svojo poslovno zamisel in jo pripeljali od “skice na papirju” do potrditve trga in prve stranke.
Prvi del: OD NAVDIHA IN IDEJE DO PRVEGA PRODUKTA
| 9.5.2023, v času od 13:00 do 16:00 ure |
Na prvem srečanju bodo udeleženci na podlagi področja, ki ga obvladajo, ali hobija, ki jih veseli, oblikovali svojo konkretno poslovno zamisel, pri čemer bodo spoznali, kaj so pokazatelji dobre poslovne ideje in na kak način se pripozna tržna priložnost. Spoznali se bodo s postopkom hitrega testiranja poslovne ideje, s katerim bodo bistveno zmanjšali tveganje ob začetku posla in se izognili velikim začetnim investicijam. Pri tem se bodo poslužili trika – z nekaj premišljenimi vprašanji kupce voditi do tega, da povedo, za kaj so pripravljeni plačati. Razdelali bodo svoj prvi poslovni model in odgovorili na vprašanje zakaj bi nekdo sploh želel plačati za njihov produkt. V nadaljevanju srečanja bodo udeleženci ugotovitve konkretizirali in izdelali vse potrebno, da njihov produkt nekdo kupi. Poslužili se bodo trika, da za izvedbo nakupa produkta še ne potrebujemo, temveč je potrebno izdelati samo reklamo zanj (brošuro, prodajno pismo, nakupno spletno stran) – da lahko tako preverimo, ali je sploh smiselno razvijati produkt. Udeleženci bodo na tak način poskušali dobiti (pred)naročilo in s tem potrditi ali je smiselno v to idejo vlagati svoj čas in denar.
Drugi del: OD PRODUKTA IN PRVEGA NAROČILA DO VZPOSTAVITVE POSLA
| 11.5.2023, v času od 13:00 do 16:00 ure |
Na drugem srečanju bodo udeleženci prvič soočeni s prodajo. Ukvarjali se bodo s trgom in pod vodstvom izvajalca za svoj produkt razdelali svoje prodajne segmente. Poslužili se bodo trika, da je bolje, kot iskati marketinški pristop za vstop na čim širše tržišče, uporabiti veščine detektiva in poiskati idealne stranke – takšne, ki bodo zaradi svojih osebnostnih lastnosti, potreb in načina življenja produkt kupili takoj, ko bodo slišali zanj. Udeleženci bodo razdelali svojo strategijo vstopa na trg in pridobivanja naročil.
V nadaljevanju bodo udeleženci na podlagi do sedaj ugotovljenega o svoji poslovni zamisli oblikovali finančni načrt za zagon posla. Skupaj z izvajalcem bodo za svoj posel izdelali svojo prvo finančno kalkulacijo in izračunali, koliko kupcev potrebujejo vsak mesec, da bodo dosegli zastavljen finančni cilj. Spoznali se bodo z najbolj ključnimi taktikami za povečanje posla. Ob zaključku bodo vse naučeno strnili v terminski načrt dela in izdelali dolgoročno strategijo razvoja posla, ki jih bo pripeljala do finančne osamosvojitve. Vse skupaj bodo na koncu predstavili v obliki enostranske poslovne predstavitve, ki jo bodo lahko uporabili za pridobivanje strank, pa tudi partnerjev, zaposlenih, vlagateljev in podpornikov.
KAJ BODO UDELEŽENCI V OKVIRU USPOSABLJANJA NAREDILI?
Srečanji sta oblikovani povsem praktično. Udeleženci bodo med usposabljanjem izdelali mapo njihove poslovne ideje, ki obsega razdelavo poslovne ideje v obliki poslovnega modela, hitro strategijo vstopa na trg in pridobivanja prvih strank, mini analizo trga, preprosto finančno projekcijo poslovanja, brošuro za pridobivanje prve stranke ter predstavitvijo svoje ideje za potencialne partnerje. Izdelali si bodo tudi osebni terminski načrt s koraki, potrebnimi za uresničitev posla.

Dogodek je brezplačen s predhodno prijavo.
Obe srečanji predstavljata celoto, zato je zaželeno, da se udeležite obeh srečanj.
Prijave sprejemamo do zapolnitve razpoložljivih mest. Zadnji rok za pisno odjavo udeležbe je 2 dni pred izvedbo dogodka.
Prosimo za pravočasne prijave na e-naslov: karl.vertovsek@cptkrsko.si – najkasneje do 8. maja 2023(sporočite ime, priimek, naslov in telefon).
Vljudno vabljeni!

Kako uravnovesiti poslovne in zasebne obveznosti?
2023-05-18 16:00 - 18:30 | Podjetniški inkubator Krško, Cesta krških žrtev 44, Krško
Vsi imamo na voljo 24 ur na dan, 7 dni v tednu in 365 dni v letu. Od vsakega od nas pa je odvisno, kako bomo izkoristili dane ure, dneve in leta za osebni razvoj, za dosego zastavljenih poslovnih ciljev in za ustvarjanje družinskih in prijateljskih spominov.
Kako pogosto na dan se ustavimo, da si vzamemo čas za globok vdih, za zavesten požirek vode, za pogled v nebo ali za pristen odgovor na ‘kako si’? Kako se zavedamo stresorjev in kako se soočamo z njimi? Kako uravnovesimo vse obveznosti in vseeno najdemo čas zase?
Skrivnost življenja je namreč najti ravnovesje v vsem, kar počnemo.
Vsebina:
1. Izkustveno predavanje o uravnavanju poslovnih in zasebnih obveznosti ter kako obenem poskrbimo za svoje potrebe in izpolnimo svojo vizijo.
2. Odgovorili si bomo na vprašanja:

Kako poskrbeti zase v množici poslovnih in zasebnih obveznostih ?
Ali poznam motilce fokusa in kako se soočam z vsakodnevnimi stresorji ?
Kako je zame osebno najbolj optimalno uravnovesiti poslovne in zasebne obveznosti ?
Kako pomembno je načrtovanje vseh aktivnosti in postavljanje poslovnih ciljev ?

3. Pogledali si bomo naš miselni proces, na kaj imamo vpliv, kako komuniciramo v poslovnih odnosih in predvsem kako izražamo svoje potrebe in cilje.
Kaj pridobijo udeleženci?

nekaj teoretičnih izhodišč delovanja naših možganov
praktične napotke, kako načrtujemo dnevne / tedenske / mesečne / letne cilje osnovne komunikacijske tehnike
praktične napotke in primeri izražanja sebe v poslovnih in zasebnih odnosih
udeleženci imajo priložnost aktivnega usmerjanja pogovora z lastnimi primeri
vaje: globoko dihanje, stres in kako se soočam z njim, čuječnost, načrtovanje
gradivo z obravnavano vsebino

O predavateljici:
Katja Čelič, je univ. dipl. soc. del s 15-letnimi izkušnjami dela na Centru za socialno delo, večino na področju duševnega zdravja. Dodatno se je izobraževala in pridobila naziv družinske mediatorke, sodne izvedenke za področje socialnega dela ter bila imenovana za sodnico porotnico v socialnih sporih. Je trenerka delavnic krepitve duševnega zdravja, učenka astrologije, Access bars practitioner in se udeležila NeuroChangeSolution programa dr. Joe Dispenza. Ustanoviteljica Zavoda za osebni razvoj in družinsko povezovanje STIK Krško, kjer je v ospredju preventivno delo tako za posameznika kot za družino – predvsem učiti ljudi ali jih samo spomniti, kako uravnavati skrb zase in skrb za druge ter učenje komunikacijskih veščin.
Vabljeni k prijavi na brezplačni dogodek, ki bo potekal v ŽIVO, v prostorih Podjetniškega inkubatorja Krško.
Izpolnite spodnji obrazec.

Ime in priimek:

Vaš GSM:

Vaš E-naslov:

Organizacija - podjetje:

Strinjam se s politiko varovanja osebnih podatkov CPT Krško in dovoljujem Podjetniškemu inkubatorju Krško, da moje podatke uporablja za namene pošiljanja e-novic in vabil na njihove dogodke.

×

Uspeti v Posavju
2023-05-26 09:00 - 18:00 | Podjetniški inkubator Krško, Cesta krških žrtev 44, Krško
OGLEJTE SI NEKAJ UTRINKOV S PODJETNIŠKEGA DNEVA !
V okviru SPOT svetovanje Posavje in mentoriranje organiziramo in vabimo na zanimiva izobraževanja in okroglo mizo s priznanimi predavatelji in uspešnimi podjetniki. Tako izobraževanje kot okrogla miza je namenjeno tako mladim kot potencialnim podjetnikom in delujočim podjetjem.
Program:
Predavanja | Sejna soba Podjetniški inkubator Krško
Od ideje do prve prodaje | 9.00 – 10.30 | dr. Blaž Zupan | predavanje
Predavanje z naslovom “Od ideje do prve prodaje” je namenjeno vsem, ki se začenjajo spopadati z izzivi podjetništva. V predavanju bodo predstavljene ključne faze, skozi katere mora iti vsak podjetnik, da bi uspešno uresničil svojo idejo in dosegel prvo prodajo. Osredotočili se bomo na razvoj izdelka ali storitve ter vzpostavljanje odnosov znotraj podjetniške ekipe. Predstavljene bodo tudi najpogostejše napake, ki jih naredijo podjetniki na poti do prve prodaje, in kako se jim lahko izognemo.
Dr. Blaž Zupan je docent na Katedri za podjetništvo Ekonomske fakultete Univerze v Ljubljani, podjetniški trener in serijski podjetnik. Posebej je specializiran za razvoj novih idej, produktov in storitev. Je tudi ustanovitelj in solastnik več podjetij v Sloveniji in tujini, iz nekaterih je tudi uspešno izstopil s prodajo deleža. Je tudi investitor in mentor številnim startup podjetjem ter predavatelj in svetovalec velikim, malim podjetjem in potencialnim podjetnikom.
Od prve prodaje do uspešnega podjetja |10.45 – 12.15 | dr. Rok Stritar | predavanje
V predavanju bodo predstavljene ključne strategije, ki jih podjetnik potrebuje za razvoj svojega podjetja in doseganje poslovnih ciljev. Osredotočili se bomo na optimizacijo poslovnih procesov, vodenje ekipe in pridobivanje strank. Predstavljene bodo tudi najpogostejše pasti, ki se pojavijo pri rasti in razvoju podjetja. Izkušen predavatelj bo z udeleženci delil praktične primere, da jim pomaga pri doseganju njihovega polnega potenciala in rasti podjetja.
Dr. Rok Stritar v svojem profesionalnem življenju deluje na treh področjih: (1) vodi izobraževanja, svetuje in mentorira podjetnike v različnih fazah razvoja, kar je nadaljevanje njegove 12 letne pedagoško raziskovalne zaposlitve na Ekonomski fakulteti, (2) načrtuje, vodi in izvaja svetovalne projekte za večje poslovne sisteme na področju povečevanja učinkovitosti proizvodnje, logistike, IT-ja, notranjih procesov, HRM ter razvoju in izboljšavi proizvodov in storitev in (3) deluje kot član vodstvene ekipe v lastnem podjetju Kibuba d. o. o. , ki upravlja verigo specializiranih trgovin v treh državah.
Okrogla miza| Sejna soba Podjetniški inkubator Krško
Največje napake v podjetništvu | 12.30 – 14.00 | dr. Blaž Zupan, dr. Rok Stritar, Iztok Franko, Janko Sotošek, Nino Žičkar | okrogla miza
Moderatorka: Klara Kukovičič
Dejstvo, da se na napakah učimo, kot pravi star slovenski pregovor, velja tudi v podjetništvu. Pri ustanavljanju ter pri začetnem vodenju podjetja se pojavljajo številne napake. Na okrogli mizi se bomo pogovarjali o najpogostejših podjetniških napakah, o napakah naših sogovornikov in o nasvetih, da do njih ne pride.
Sodelujoči:

Iztok Franko je že od majhnih nog izkazoval interes nad avtomobili in vse povezano okoli njih. V njemu je tlela želja po dirkanju, ustanovil je prvo avto-moto društvo pri 16 letih, pričel delati na takratnem dirkališču Mobikrog – Cerklje ob Krki, kjer je spoznal ljudi, ki so mu omogočili vstop v avto industrijo.
Kot študent je odprl prvi s.p. Pesakrompir Steber 1, pričel delati kot projektni vodja na Over.Net portalih. Zaključil je višjo šolo organizacije socialnih mrež leta 2013 z naslovom “Osamosvajanje mladih s pomočjo naselja Pesakrompir”. Diplomska naloga je požela zanimanje slovenske javnosti in bila predstavljena v vseh večjih slovenskih medijih. Z 2013 je pričel iskanje novih izzivov, se preselil v Združene arabske emirate in v Dubaju na noge postavil marketinški oddelek v podjetju RAMY Trading Co. LLC. Vmes se je v Sloveniji poizkusil tudi v start-up podjetjih. Uspel s projektom Let’s Race – ko je v enem mesecu sestavil in financiral z marketinško idejo dirkalnega Renault Twinga. S slednjim je
kasneje s svojo dirkalno ekipo postal prvak v 4-urnih vztrajnostnih dirkah. Med bivanjem v tujini je tudi tekmoval v kartingu. Med drugim nastopil na 24-urni karting dirki v Dubaju, kjer so bili med konkurenti tudi vozniki kot je 2-kratni svetovni F1 prvak Fernando Alonso.
S koncem 2019 se je vrnil v Slovenijo in se posvetil razvoju lastnega podjetja Pesakrompir s katerim razvija poslovne modele za stranke, znamčenje in marketing. V Sloveniji je eno takšnih podjetij MuvLi – podjetje, ki v Posavju skrbi za prevoze na letališča, prenočišča in najeme vozil.

Janko Sotošek je ustanovitelj in direktor podjetij Office 42 d.o.o. in SOTI-LIGHT d.o.o.
•gradbeni tehnik in dipl. inženir tehnologije prometa
•direktor in odgovoren za inženirski del razvoja, tehnične rešitve, prodaja ključnim partnerjem in dogovori z dobavitelji, nadzor nad financami in zaposlenimi
•strokovnjak z 12 let izkušenj na področju inženiringa premium svetil na evropskem in globalnem trgu
Podjetje SOTI-LIGHT d.o.o. je prvo podjetje v lasti Janka Sotoška, ki se vse od leta 2014 ukvarjamo z razsvetljavo in prodajo kvalitetnih svetil v povezavi s kompletnim projektantskim inženiringom;
svetovanje in priprava dokumentacije kot so načrti, vizualizacije, predstavitve, svetlobni in amortizacijski izračuni ter montažo in prenovo obstoječih prostorov. Fotobox Posavje je dodatni tržni produkt tega podjetja Produkt ponuja izposojo vintage foto stojnice in rekvizitov, kjer se stranke lahko fotografirajo in na licu mesta prejmejo natisnjeno fotografijo. S tem ponujamo dodatno storitev za popestritev raznovrstnih zabav in dogodkov. Podjetje Office 42 je mlado podjetje katerega glavni dejavnosti sta upravljanje in oddajanje nepremičnin ter prodaja svetil. Podjetje je bilo ustanovljeno v začetku 2021, ko sta se lastnika – zakonca Sotošek po 10. letih v Nemčiji vrnila nazaj v domačo Slovenijo.

Nino Žičkar je že od malih nog povezan s športno industrijo. Po izobrazbi je profesor športne vzgoje. Z izkušnjami delovanja kot demonstrator in trener alpskega smučanja pa je nastala ideja po vrhunski športni opremi. Tako je dozorela slovenska znamka MINT. MINT je prva slovenska znamka športne zaščitne opreme, ki je bila ustvarjena z namenom zagotavljanja najboljših produktov, oblikovanih in testiranih v sodelovanju z najboljšimi slovenskimi športniki, ki svoj čas aktivno preživljajo v gibanju v naravi.

Predstavitev podjetnikov na stojnicah | Ulica pred Podjetniškim inkubatorjem Krško
Sodelovanje na dogodku so potrdili naslednji podjetniki, ki se bodo predstavili s svojimi produkti – storitvami.
SMMMultimedija
Sabina je umetnica, ki izdeluje nakit iz srebra in poldragih in dragih kamnov. Občasno srebro zamenja z zlatom, bakrom ali bronom, a srebro je njena najljubša kovina.
Po rodu je Krčanka in z veseljem se pride s svojimi izdelki predstavit tudi v svoj domači kraj.
Poleg nakita slika tudi energijske slike, osebne slike z določenim namenom, sporočilom in informacijo za posamezno osebo z namero podpore.
Pri sovici
Pri sovici – kjer trajnost zaživi, je komisijska spletna trgovina, kjer nudijo rabljena, a zelo dobro ohranjena otroška oblačila, različne igrače in pripomočke. Vsi izdelki, ki so na voljo v spletni trgovini so skrbno izbrani, dobro pregledani in kvalitetni.
Z nakupom rabljenih oblačil prispevamo k ohranjanju okolja ter poskrbimo, da naši otroci nosijo koži prijazna oblačila. Hkrati dobimo dobro kvaliteto za nižjo ceno.
Ustvarjalka Tinka
Martina Železnik iz Sevnice, se že petnajsto leto ukvarja z izdelovanjem nakita. Izdeluje ga iz polimerne gline, aluminijaste žice, lesa, plete, kvačka, najbolj pa ji je pri srcu kleklanje. Poučuje klekljarsko skupino Bucike iz Sevnice, vodi klekljaske tečaje in poučuje klekljarski krožek na na šoli. Opravljen ima tudi Klekljarski certifikat na gimnaziji Jurija Vege v Idriji in opravljeno geografsko poreklo Idrijska čipka prve stopnje. V kolektivni blagovni znamki Sevnica Premium pa je na voljo tudi njen komplet uhanov »Svobodna«.
Urška Vračun
Urška deluje v širokem spektru dejavnosti. Izvaja prevajanja, lektoriranje nudi pomoč pri razpisih in pri tehnični dokumentaciji. V njenem podjetju želijo pomagati strankam z dokumentacijo in usposabljanjem, saj se številni nimajo časa ukvarjati z njima. Poskrbijo za razpisno dokumentacijo, prevod v angleški jezik in lektoriranje angleškega besedila ali usposabljanje zaposlenih v MSP za dvig digitalnih veščin.
Čeberol`ca
Čeberol’ca je popolnoma naravna, varna in trajnostna alternativa vsem plastičnim folijam, alufolijam in vrečkam. Lahko jo uporabiš za ovijanje vseh vrst živil (sadje, zelenjava, sir, kruh…) Zelo uporabna je za prekrivanje majhnih skledic in velikih skled, kozarcev, in vrčev osvežilnih poletnih limonad, za pokrivanje kruha na piknikih in prekrivanje v naprej pripravljenih narezkov, peciva ali rezanega sadja. Za na pot si v njej lahko shraniš prigrizke, zaviješ sendviče in slastno pecivo… Primerna je za fermentiranje kombuče, kefirja, kislega testa.. Skratka odlična je za mnogo stvari, njeno uporabo pa si vsak lahko prilagodi čisto po svoje. Lahko jo uporabiš kot lijak za pretakanje ali pretresanje. Kot tubo za okraševanje tort. Vsekakor pa ni njena uporaba omejena le na gospodinjstvo. Lahko vam pride prav za shranjevanje stvari in predmetov, ki se ne smejo zmočiti (na taborjenju, počitnicah…) ali pa so izgubile svojo prvotno embalažo (karte, barvice…) Med potovanjem lahko shranite vanjo zobno ščetko, trdo milo… Na sprehodu vanje zavijte šopek cvetja, zelišč… Izkazala se je kot odličem pripomoček za odpiranje ‘’zategnjenih’’ kozarcev. Na hitro si iz nje lahko zviješ slamico ali pa rešiš situacijo, ko se v restavraciji maje miza. Možnosti so res brezmejne .
CHIC for ME TN
Tanja Nemec je ustvarjalka ﬂower boxov. Fower boxi bodo s svojo eleganco in preﬁnjenim videzom okrasili vsak prostor. Izdelani so ročno, z uporabo vrhunske svile, ki jim dajejo mehkobo in razkošen videz. So dolgotrajni in trpežni, zato bodo vaši cvetlični aranžmaji vedno videti sveži in živi.
Kolekcija nudi različne velikosti in barve, ki se zlahka podajo v vsak prostor, pa naj bo to vaš dom ali poslovni prostor. Nudimo vam možnost personalizacije ﬂower boxov, kar pomeni, da lahko na obod boxa natisnem vaše ime ali sporočilo, tako da se popolnoma prilega vašemu stilu ali kot idealno darilo za nekoga posebnega.
Tanja izdeluje tudi ženske ogrlice iz kakovostnih moških kravat. Ogrlice so ročno predelane v elegantne in ženstvene ogrlice. Vsaka ogrlica je unikatna in izraža Tanjino kreativnost in občutek za estetiko. Če iščete nekaj posebnega, kar bo izrazilo vašo edinstveno osebnost in stil, potem je kravatna ogrlica prava izbira za vas.
Libellu
Libellu je slovensko podjetje, ki izdeluje visokokakovostne in trajnostne izdelke za otroke in dom. Carmen Medic je oblikovalka in ustarjalka ter ljubiteljica lepega interierja. Svoje zamisli spravi v svet (od ideje do realizacije)
Veliko pozornost posvečajo izbiri kvalitetnih materialov, ki otroku nudijo varno spalno okolje. Prav tako jim je mar za okolje. Vsi materiali so certificirani. Vsi sestavni deli so narejeni v Sloveniji. Več o nas lahko vidite na spletni strani, instagramu in fb strani.
Lea Grm
Lea je ženska, mama, partnerka in kreatorka svojega življenja, ki je po 11 letih zaposlitve na področju kadrovanja zakorakala na svojo samostojno pot. Na tej poti sledi sebi in vas kot certificirana NLP Master coachinja podpre, da greste skozi dan v skladu s sabo in sami vodite sebe (ne okolica vas).
Izvaja individualne coachinge, razvojne coachinge zaposlenih v podjetih ter delavnice različnih tematik – komunikacija, nevrolingvistično programiranje, osebna rast.
V prostem času si najraje vzame čas za branje, sprehod v gozd in ustvarjanje s svojimi. Vsi pa so najbolj veseli, če speče kakšno dobro torto.
Je zagovornica moči sprememb misli in občutkov, saj med svojim delom in učenjem opaža, kako nas lahko to omejuje oziroma ali osvobodi in podpre. Ko ste pripravljeni ustvarjati misli in občutke, ki podpirajo pomirjenost, uspeh in zadovoljstvo, jo lahko kontaktirate in se dogovorite za individualni coaching ali izvedbo delavnice v vašem podjetju.
Mintsports
MINT je prva slovenska znamka športne zaščitne opreme, ki je bila ustvarjena z namenom zagotavljanja najboljših produktov, oblikovanih in testiranih v sodelovanju z najboljšimi slovenskimi športniki, ki svoj čas aktivno preživljajo v gibanju v naravi.
Poslanstvo podjetja Mintsports je zagotavljati najboljšo opremo za športnike ter vse, ki si to želijo postati, spodbujati k ohranjanju neokrnjene narave ter raziskovanju in odkrivanju neznanega. Produkti podjetja Mintsports so smučarska očala, športna sončna očala, športna očala z dioptrijo, smučarske čelade ter kolesarske čelade.
Modni butik Lambada
Modni butik Lambada ponuja modna, kvalitetna oblačila vseh velikosti, namenjena Posavkam, ki želijo biti drugačne, pritegniti poglede in se dobro počutiti v svoji koži. Pri nas najdejo oblačila za vse priložnosti – od sprehoda v naravi, do klepeta s prijateljico ali maturantskega plesa. Vsaki stranki se posebej posvetim, se z njo pogovorim, kaj ji je všeč, in ji svetujem. Pomagam ji, da izbere kose, v katerih bo resnično zablestela in jih z veseljem nosila še mnogo let.

Vljudno vabljeni na brezplačni podjetniški dogodek!
Za dodatne informacije smo vam na voljo na: karl.vertovsek@cptkrsko.si ali na telefon, 041 655 936, mateja.jurecic@cptkrsko.si ter karmen.levak@cptkrsko.si.
Za udeležbo na usposabljanjih je obvezna predhodna prijava na e-naslov: karmen.levak@cptkrsko.si in mateja.jurecic@cptkrsko.si.
P.S. Da bomo (predpoletni) večer zaključili bolj sproščeno v družbi novih poznanstev, nadaljujemo na Festivalu piva in BBQ Krško.

Okrogla miza - razgovor z uspešnim mendžerjem
2023-09-27 20:30 - 22:30 | Klet Krško, Rostoharjeva ulica 88, Krško
SPOT svetovanje Posavje in mentoriranje vas v sodelovanju z z Biotehniško fakulteto Univerze v Ljubljani vabi na dogodek “Planet Zemlja v tretjem tisočletju”.
Dogodek bo v potekal okviru projekta EIT Food Hub Slovenija: EIT Food Hub Slovenija: Spoznaj start up-e posavske regije.
Program:
20.30-21.30 EIT Food Hub Slovenija: spoznaj start up-e posavske regije
»Planet Zemlja v tretjem tisočletju«

razgovor z upokojenim nekdanjim predsednikom uprave NEK, g Stanetom Rožman-om
Pogovor in predstavitev gostujočih podjetij

g. Žiga Vraničar, direktor, podjetje Narayan d.o.o.
g. Jure Grubar, direktor, Klet Krško (Kmečka Zadruga Krško Z.o.o.)
g. Aleš Kunej, direktor, Čokoladnica Kunej (Kunej vino & čokolada d.o.o.)
Reset Pivovarna (Reset pivovarna d.o.o.)
Dogodek bo moderiran.

21.30– 22.30 Druženje udeležencev s pogostitvijo – degustacija
Dogodek se bo odvijal v Kleti Krško (Rostoharjeva ulica 88, Krško)
Dogodek je namenjen tako potencialnim podjetnikom kot delujočim podjetjem.
Dodatne informacije in prijave na dogodek: udeležba na dogodku je brezplačna z obvezno predhodno prijavo na e-naslov: karmen.levak@cptkrsko.si, mateja.jurecic@cptkrsko.si. Prijave sprejemamo do vključno 26. septembra 2023 oziroma do zasedbe spletnih mest.

Kako do sredstev za razvoj lastne podjetniške ideje
2023-10-11 10:00 - 16:00 | Podjetniški inkubator Krško, Cesta krških žrtev 44, Krško
SPOT Svetovanje Posavje – CPT Krško vas vljudno vabi na brezplačno podjetniško usposabljanje z naslovom: “Kako do sredstev za razvoj lastne podjetniške ideje”.
Marsikdo izmed nas – posameznikov, podjetnikov in že utečenih podjetij ima idejo o novih storitvah, produktih, ki bi jih želeli uresničiti. Ideje je »razdelana«, velikokrat pa se ustavi pri potrebnih sredstvih za začetek – razvoj, prototip, zagon.
Z namenom boljšega vpogleda v možnosti, ki jih nudijo podporno okolje, razpisna sredstva, poslovni angeli in različne platforme za pridobivanje kapitala, vas vabimo na brezplačno praktično naravnano usposabljanje.
POVZETEK PROGRAMA:
10.00 do 12.00 – Pridobivanje sredstev s pomočjo razpisov | Kristina Kočet Hudrap, Tiko Pro
12.10 – 13.30 – Financiranje ideje s pomočjo Crowdfunding-a | Niko Klansek, BizMe
13.40 – 14.30 – Silicon Gardens – vrata do investicije v startup| Kristian Asani – Silicon Gardens
14.40 – 16.00 – Izkušnja z razpisom P2 | Robert Dvoršek – Znajdi se
PODROBNEJŠI OPIS DOGODKA:
10.00 12.00 Pridobivanje sredstev s pomočjo razpisov | Kristina Kočet Hudrap, Tiko Pro d.o.o.
Opis: S pomočjo različnih razpisov, se v Sloveniji že desetletje in več uresničujejo različne podjetniške ideje. O njih se veliko govori in prisoten je občutek, da bi se dalo na tem področju narediti še več. Na srečanju bodo izpostavljene naslednje tematike:

Kaj so razpisi – splošne informacije o razpisih za nepovratna in povratna sredstva
Kako se pripraviti – kakšna projektna ideja, kako razmišljati, da bodo podjetja na razpisih uspešna
Cikel pridobivanja sredstev (od priprave, prijave vloge pa vse do črpanja sredstev)
Faza poročanja po projektu – zakaj je poročanje pomembno
Kakšne so možnosti financiranja:

Slovenija – krožno gospodarstvo, vavčerji, P2 – spodbude za zagon inovativnih podjetij, možnosti sodelovanja start up podjetij pri večjih razvojnih razpisih
EU: kaskadno financiranje, EIC Accelerator

O izvajalki: Kristina Kočet Hudrap je ustanoviteljica in direktorica svetovalnega podjetja Tiko Pro za pridobivanje nepovratnih in povratnih sredstev, članica Kluba slovenskih podjetnikov, mentorica in članica programskega sveta Akademije za podjetnice (AWE). Že kot študentka je delala v enem izmed večjih državnih podjetij kot skrbnica projektov in se tako prvič srečala z razpisi in pridobivanjem nepovratnih sredstev. Svoje podjetje je ustanovila kot popoldanski s. p., ki je hitro prešel v redno zaposlitev in grajenje ekipe. Leta 2013 je bila Mlada podjetnica leta, za dolgoročni poslovni uspeh podjetja pa verjame v tri ključne vrednote: zaupanje, spoštovanje in poštenost. Po 13-ih letih poslovanja podjetja, v Tiko Pro danes deluje 20 strokovnjakov za pridobivanje nepovratnih in povratnih sredstev, ki za naročnike prijavljajo projekte v Sloveniji, na Hrvaškem in v Bruslju. Podjetje Tiko Pro je nadpovprečno uspešno s prijavami, ki so oddane v Sloveniji in na Hrvaškem. Kar 90% vseh prijav na razpise pripelje do uspešnega črpanja sredstev. Poleg tega pa je njihova uspešnost pri prijavi projektov direktno v Bruselj kar 8-krat višja od evropskega povprečja.
12.10 – 13.30 Crowdfunding: kako pripraviti in voditi uspešno kampanjo? | Niko Klansek, BizMe
Opis: Kako pripraviti in voditi uspešno crowdfunding kampanjo. Na srečanju bomo šli skozi ključnefaze priprave na crowdfunding kampanjo, vodenje kampanje in aktivnosti, ki sledijo po uspešno zaključeni kampanji.
Pogledali si bomo:

Pregled različnih opcij crowdfundiga
Priprava na crowdfunding kampanjo
Priprava promocijskih materialov
Promocijski kanali in vodenje kampanje

O izvajalcu: Niko Klanšek je izkušen investitor, mentor, podjetnik, svetovalec, vlagatelj in ustanovitelj podjetja BizMe. Ljubezen do podjetništva je razvil že v mladih letih, v podjetniški družini. Soustanovil je več uspešnih startupov. Eden izmed njih, FlyKly Smart Wheel, je bil predstavljen na Kickstarterju in je v tistem obdobju postal eden od 100 top projektov na Kickstarterju. Njegova strast so podjetništvo, šport, potovanja, umetnost in gojenje tropskih rastlin – od koščic do sadja. Niko je živel, študiral in delal v EU, ZDA in Aziji.

13.40 – 14.30 – Silicon Gardens – vrata do investicije v startup| Kristian Asani – Silicon Gardens
Opis: Silicon Gardens je največji zasebni slovenski venture capital (VC) sklad in vodilna startup skupnost, ki s financiranjem, mentorstvom in kontakti pomaga najperspektivnejšim slovenskim podjetniškim ekipam do globalne rasti. Sklad je bil ustanovljen s strani podjetnikov, ki so zgradili podjetja, kot so Outfit7, Sportradar, Zemanta, Httpool, Celtra, Runtastic, Bitstamp, Coinbase, Flaviar, Cosylab, Studio Moderna, Dewesoft, Five, Nicelabel, BirdBuddy, Mimovrste, Cleanshelf, Najdi.si in številna druga. Želijo postati prvi partner drznim ustanoviteljem, ki gradijo globalna podjetja z velikim vplivom in dodano vrednostjo.
Na predavanju boste spoznali:

vse o skladu in skupnosti Silicon Gardens
kdaj je vaš startup primeren za investicijo
kako poteka proces pridobivanja investicije
na kaj so VC skladi najbolj pozorni
kako se lotiti pridobivanja investicije
kakšna podjetja išče Silicon Gardens

O izvajalcu: Kristian Asani se že od malih nog giblje v različnih dinamičnih organizacijah, prepletenih s podjetništvom. Znajde se v številnih vlogah: organizator številnih večjih dogodkov, vodja podjetniškega inkubatorja, mentor številnim startup ekipam, business development pri Ringolock in ožji sodelavec – svetovalec pri Silicon Gardens.

14.40 – 16.00 – Izkušnja z razpisom P2 | Robert Dvoršek – Znajdi se
Razpis P2 je subvencija, namenjena sofinanciranju zagona inovativnih podjetij, razvoju MVP in lansiranju inovativnih produktov na trg. Podjetje ZNAJDI SE informatika se je leta 2022 prijavila na Razpis P2, v okviru podjetniškega sklada s projektom »DigiAs«. Gre za rešitev – spletno aplikacijo – namenjeno računovodjem in podjetnikom za enostavnejšo obdelavo podatkov pri poslovanju s Fintech Neobanks in Alterntive payment methods. Sama izkušnja s prijavo in projektom je izjemno zanimiva, hkrati pa tudi je tudi velik izziv na vseh fazah – od prijave do realizacije. Pomemben faktor je dobra ekipa, tudi močna podpora svetovalcev in mreženje z njihovo pomočjo. Same aktivnosti in realizacija se na koncu precej obrneta, glede na to, kako si prvoto zamišljaš – ampak to (t.i. pivotiranje) je hkrati tudi jedrni del razvoja podjetniške ideje. Kar nekaj pomoči nudi tudi mentorska podpora ter ostali programi, ki jih ponuja Podjetniški sklad – vendar je zares pomembno že v naprej dobro premisliti in izbrati tako dobrega mentorja, kot tudi vključitev v dobre programe.
Glavne točke predstavitve/predavanja.

Kaj je primerna ideja za razpise podjetniškega sklada,
V kakšni fazi naj bo ideja,
Priprave na prijavo na razpis,
Priprave na predstavitev komisiji,
Potek projekta, pivotiranje in realizacija.

O izvajalcu: Robert Dvoršek, izkušen računovodja, ustanovitelj ZNAJDI SE računovodstvo in Akademija, avtor knjige (Z)NAJDI SE v podjetništvu. Specializiran za področje spletne prodaje in spletnega poslovanja. Avtor več kot 100 strokovnih člankov in prispevkov s področja podjetništva, računovodstva in davkov. Je tudi že 15 let vodja računovodskega servisa, sodeloval pa je pri postavljanju poslovno-računovodskih sistemov mnogih podjetij s spletnim poslovanjem. Ustanovitelj in direktor zagonskega podjetja ZNAJDI SE informatika, ki z rešitvijo DigiAs nudi uporabno orodje za računovodsko in finančno dejavnost.
Dogodek je brezplačen s predhodno prijavo.
Posamezni deli predstavljajo celoto, zato je zelo zaželeno, da ste prisotni celotno usposabljanje. Prijave sprejemamo do zapolnitve razpoložljivih mest. Zadnji rok za pisno odjavo udeležbe je 2 dni pred izvedbo dogodka.
Prosimo za pravočasne prijave na e-naslov: karl.vertovsek@cptkrsko.si – najkasneje do 10. oktobra 2023 (sporočite ime, priimek, naslov in telefon).
Vljudno vabljeni!

Od prototipa do produkta in prvih naročil z elementi vitkega inoviranja na konkretnem primeru trajnostne prehranske verige
2023-10-20 13:00 - 19:00 | Podjetniški inkubator Krško, Cesta krških žrtev 44, Krško
SPOT Svetovanje Posavje – CPT Krško vas vljudno vabi na brezplačno podjetniško usposabljanje z naslovom: »Od prototipa do produkta in prvih naročil z elementi vitkega inoviranja na konkretnem primeru trajnostne prehranske verige«.
Opis:
Hrana, turizem, prehranske verige, delovanje v tej panogi. Na tokratni podjetniški delavnici, se bomo ukvarjali o vzpostavitvi posla predvsem na trajnosti temelječi prehranski verigi in v povezavi z ostalimi dopolnjujočimi dejavnostmi. Z nami bo dr. Aleš Kuhar, agrarni ekonomist, ki bo vodil praktično naravnano usposabljanje. Več aktualnih tematik bo smiselno povezanih v celoten proces od poslovne ideje do pridobitve prvih strank in začetka uspešnega poslovanja. Udeleženci se bodo naučili, kako izbrati poslovno zamisel, ki jim je pisana na kožo, kako preveriti, ali se splača začeti podjetniško pot ter kako si s poslom zagotoviti dovolj prihodkov, da lahko od njega živijo.
Glavne podjetniške točke tematsko obarvanega dogodka:

Vitki poslovni model
Z minimalnimi vložki do maksimalnega izplena
Prototip, produkt, prva naročila
Razumevanje trga in pridobivanje ciljnih strank
Lastna cena in oblikovanje cenovne politike
Prodajni pristop in marketing
Intelektualna lastnina
Pridobivanje sredstev za zagon in rast podjetja
Kako pripraviti predstavitev svoje ideje

Srečanje je oblikovano povsem praktično. Udeleženci bodo svoje znanje teoretično in praktično dopolnili tudi z delom v skupinah ter na podlagi svojega ali podanega primera razvili poslovno idejo na v naslovu omenjeno tematiko.
O izvajalcu: Z nami bo dr. Aleš Kuhar izredni profesor na Biotehniški fakulteti Univerze v Ljubljani, ki izvaja pedagoško delo na področju ekonomike in konkurenčnosti agroživilskega sistema, podjetništvo in trženje v agroživilstvu, vedenje potrošnikov, upravljanje inovacij in razvoja novih živilskih izdelkov in storitev. Hkrati je aktiven promotor podjetništva v agroživilskem sektorju z uspešnimi mentorskimi izkušnjami tako za študentske ekipe, ki se udeležujejo državnih ali mednarodnih tekmovanj, kot tudi za zagonska podjetja.

Dogodek je brezplačen s predhodno prijavo na: karl.vertovsek@cptkrsko.si
Prijave sprejemamo do zapolnitve razpoložljivih mest. Zadnji rok za pisno odjavo udeležbe je 2 dni pred izvedbo dogodka.
Vljudno vabljeni!

Gradivo iz spletne delavnice na tematiko vodenja evidenc delovnega časa ter zaposlovanja tujcev
2023-10-25 13:00 - 2023-10-26 15:00
NE PREZITE ! Na voljo je tudi tudi gradivo: 1. Vodenje evidenc delovnega časa in novosti ter 2. Kako pravilno zaposliti tujca
V okviru točke SPOT svetovanje in mentoriranje Posavje organiziramo in vabimo na aktualno spletno izobraževanje z dvema zelo aktualnima tematikama:
» Vodenje evidenc delovnega časa in novosti”, v sredo, 25. oktobra
od 13.00 do 16.00
ter
» Kako pravilno zaposliti tujca? “, v četrtek, 26. oktobra
od 12.00 do 15.00
PROGRAM: “Vodenje evidenc delovnega časa in novosti”

Katere novosti prinaša novela ZEPDSV?
Za katere »delavce« mora delodajalec voditi evidenco delovnega časa – ali tudi za upokojence, študente, dijake, kratkotrajno delo, podjemno in avtorsko pogodbo, pogodbo o poslovnem sodelovanju ipd.?
Kako mora delodajalec voditi evidenco za izvajalce, ki pri njem niso zaposleni? Kje je to določeno?
Kako jo mora voditi za delavce in katere podatke mora za vanjo vpisovati?
Kaj inšpektorat zahteva, če delodajalec evidenco vodi ročno? Kje jo mora hraniti? Ali jo lahko vodijo delavci sami?
Kdo odgovarja, če evidence ni?
Ali jo morajo voditi tudi poslovodne osebe, prokuristi in vodilni delavci, čeprav si delovni čas lahko razporejajo sami?
Ali imajo delavci pravico do vpogleda v evidenco?
Koliko časa mora delodajalec evidence hraniti? Kaj če preneha z dejavnostjo?
Najpogostejše napake pri vodenju evidence.
Kdo jo bo moral voditi elektronsko?
Kaj pomenijo pojmi: delovni čas, efektivni delovni čas, enakomerno in neenakomerno razporejen delovni čas, začasna prerazporeditev delovnega časa, gibljiv prihod in odhod, plus ure, viški ur, nadure.

Predavateljica: mag. Nina Scortegagna Kavčnik.
Specializirana je za področje delovnega prava in samozaposlena v svojem podjetju Pravno svetovanje, Nina Scortegagna Kavčnik s.p.. V letih 2014-2021 je bila vodja pravne službe ter svetovalnega in izobraževalnega centra pri Obrtno – podjetniški zbornici Slovenije, od leta 2007-2014 pa je bila zaposlena v notarski pisarni. Je predavateljica na fakulteti ter višjih šolah in predava tudi na strokovnih konferencah. Je avtorica skoraj 400 strokovnih in nekaj znanstvenih člankov. Napisala je tudi več knjig s pravnega področja: Sporazum o odpovedi neuvedenemu dedovanju, Najemna pogodba za stanovanje in poslovni prostor, Zakonita odpoved pogodbe o zaposlitvi iz poslovnega razloga, Vse, kar morate vedeti o letnem dopustu, Odpoved pogodbe o zaposlitvi in Urejanje delovnih razmerij v praksi za zasebni sektor. V letu 2020 je bila nominirana za najuglednejšega pravnega strokovnjaka. Več o njej si lahko preberete na www.ninascortegagna.si
PROGRAM: “Kako pravilno zaposliti tujca ?

Pregled zakonodaje (pravna podlaga),
Opis postopkov in možnosti,
Opozorila na posebnosti (rezidentski status, poročanja).

Predavateljica: Andreja Hočevar, UNIJA consulting, d.o.o.
Po izobrazbi ekonomistka, prvenstveno pa se ukvarja s svetovanjem na področju zaposlovanja tujcev in zakonsko podlago povezano s tem. Njeno področje je tudi svetovanje vezano na urejanje napotitve delavcev v države članice EU ali tretje države in s tem povezanih rezidentskih statusov.
Izobraževanje je namenjeno tako potencialnim podjetnikom kot delujočim podjetjem.
Prijave: udeležba na delavnici je brezplačna z obvezno predhodno prijavo na e-naslov: karmen.levak@cptkrsko.si, mateja.jurecic@cptkrsko.si. Prijave sprejemamo do vključno 23. oktobra 2023 oziroma do zasedbe spletnih mest.
Prijavljeni boste na e-naslov prejeli gradivo in povezavo na spletno delavnico, preko katere se boste na delavnico priključili pet minut pred začetkom izobraževanja.
Vljudno vabljeni!

Ustvarjanje privlačnih vizualov s pomočjo Canve (prvi del)
2023-11-30 15:00 - 18:00 | Podjetniški inkubator Krško, Cesta krških žrtev 44, Krško
V sklopu rednih aktivnosti Podjetniškega inkubatorja Krško vas vabimo na 6 uro delavnico
Ustvarjanje privlačnih vizualov s pomočjo Canve
v četrtek, 30. NOVEMBRA 2023, od 15.00 do 18.00 ure
in
v četrtek, 7. DECEMBRE 2023, od 15.00 do 18.00 ure
Oblikovanje všečnih vsebin je zelo pomembno in s pomočjo Canve, je takšna priprava lažja. Canva je orodje, ki služi oblikovanju, deluje v oblaku, dostop je mogoč preko spletnega brskalnika ali aplikacije na mobitelu/tablici.
Zaradi številnih prednosti in preproste uporabe, vas v Podjetnškem inkubatorju Krško vabimo na dvodelni brezplačni praktični tečaja uporabe Canve.
OPIS PROGRAMA :
Canva je zelo priljubljeno brezplačno spletno orodje za oblikovanje grafičnih vsebin. Omogoča hitro in enostavno ustvarjanje privlačnih vizualov, kot so objave za družbena omrežja, vabila, plakati, letaki, e-novice, prezentacije, življenjepisi, logotipi ipd. Udeleženci delavnice bodo spoznali osnovna in naprednejša orodja za oblikovanje vizualov (predloge, slike, videe, pisave, grafike, animacije), ustvarili bodo svoj uporabniški račun in izdelali vizuale zase oz. podjetje.
Po delavnici bodo lahko samostojno pripravljali različne vrste vizualov. Delavnica je namenjena podjetnikom, start-upom, skrbnikom profilov na družabnih omrežjih in vsem, ki bi se želeli naučiti ustvarjanja enostavnejših grafičnih vsebin. Za lažjo izvedbo delavnice je zaželeno, da imajo udeleženci pri sebi računalnike za delo in dostop do interneta s hitro povezavo.
Povzetek vsebine

Pregled po Canvi (ustvarjanje up. računa, razlika med brezplačno in plačljivo verzijo)
Osnovna orodja za oblikovanje
Oblikovanje po predlogah
Kreiranje vizualov po meri
Formati in prenos
Dodatne aplikacije v Canvi
Samostojno ustvarjanje vizualov

Termin izvedbe in lokacija:

Prvi del: četrtek, 30. novembra
Drugi del: četrtek, 7. decembra 2023
Čas izvedbe: od 15.00 do 18.00 ure
Lokacija: Podjetniški inkubator Krško

O izvajalki: Predavateljica Maja Šetinc je strokovnjakinja za komuniciranje in marketing. Na tem področju je aktivna že od študentskih let, ko je poleg študija Komuniciranja in medijev ter Slovenistike pridobivala tudi praktično znanje in se dodatno samoizobraževala. Pri svojem delu se srečuje z družabnimi omrežji, kjer skrbi za digitalne kampanje naročnikov, pripravlja besedila in grafike ter članke in PR sporočila. Ima večletne izkušnje s postavljanjem strategij nastopa na družabnih omrežjih za startupe ter pripravljanjem vsebin za korporacije. Znanje in izkušnje, ki jih je pridobila pri delu, deli tudi na praktično zastavljenih delavnicah.

Brezplačni dogodek bo potekal v dveh delih s predhodno prijavo. Zaželeno je, da s seboj prinesete lastni prenosnik/tablico.
Prosimo za pravočasne prijave na e-naslov: karl.vertovsek@cptkrsko.si – najkasneje do 29. novembra 2023 (sporočite ime, priimek, naslov in telefon). Prijave sprejemamo do zapolnitve razpoložljivih mest.
Vljudno vabljeni!
